text:
Gunung Fuji
Gunung Fuji (富士山 Fuji-san?, IPA: [ɸɯʥisaɴ]) nyaéta gunung pangluhurna di Jepang.[rujukan?] Gunung Fuji ngalingkup Préféktur Shizuoka jeung Yamanashi, beulah kuloneun Tokyo, nu mangsa poe cangra katembong jelas.[rujukan?] Gunung Fuji deukeut ka basisir di bagean tengah pulo Honshu.[rujukan?]
Gunung Fuji dipaké salaku simbol Jepang tur remen dipaké dina lukisan jeung foto saperti lobana nu datang jeung naek ka puncakna.[rujukan?]
Daptar eusi
Géografi[édit | édit sumber]
Gunung Fuji ngabogaan lima situ di sabudeureunna nyaeta: Dano Kawaguchi, Danau Yamanaka, Dano Sai, Dano Motosu jeung Dano Shoji.[rujukan?] Kabehanna deukeut ka Dano Ashi, tempat nu hade keur nempo Gunung Fuji. Gunung Fuji kaasup bagean tina Taman Nasioal Fuji-Hakone-Izu.[rujukan?]
Geologi[édit | édit sumber]
Elmuwan geus ngaidentifikasi yen aya opat fase aktivitas vulkanik nu nyusun formasi Gunung Fuji. Fase kahiji, disebut Sen-komitake, nu disusun ku andesite nu ayeuna katutupan di bagean jero gunung.[rujukan?] Sen-komitake dituturkeun ku "Komitake Fuji," nu disusun ku basalt tur dipercaya kabentuk dina sababaraha rebu taun katukang.[rujukan?] Ampir 100,000 katukang, "Old Fuji" geus nutupan Komitake Fuji.[rujukan?] Nu panganyarna, "New Fuji" dipercaya kabentuk tur nutupan Old Fuji kira-kira 10,000 taun katukang. [1]
Vulkanik ayeuna kaasup tipe letusan rendah resiko. Catetan panungtung bituna Gunung Fuji nyaeta dina taun 1707 mangsa Edo period.[rujukan?] Dina waktu ieu, kabentuk kawah anyar, sapanjang puncak kadua, disebut Hōei-zan, dumasar kana ngaran era.[rujukan?]
Gunung Fuji aya di pasamoan tilu lempeng nyaeta Lempeng Eurasia (atawa Lempeng Amuria), Lempeng Okhotsk, sarta Lempeng Filipina.[rujukan?] Lempeng-lempeng ieu nyaeta bagean kulon Jepang, bagean wetan Jepang jeung Semenanjung Izu.[rujukan?]
Ngaran Gunung Fuji[édit | édit sumber]
Variasi[édit | édit sumber]
Fuji-san kadangkala dipake keur gaganti Fuji Yama dina sabaraha teks basa asing, sabab karakter katilu eta ngaran, 山 hartina gunung, bisa oge dibaca "yama".[rujukan?] (Tempo cara maca kanji.) Sanajan kitu ieu ngarupakan ngaran heubeul di Jepang.[rujukan?] Kanyataana, Frase Basa Jepang "Fujiyama, geisha" hartina Jepang nu salah ngartikeun ku urang asing.[rujukan?] Ahiran -san, hartina gunung, teu pakait jeung gelar Jepang -san nu dipake keur jalma.[rujukan?]
"Fuji" kadang kala dieja "Huzi" lamun make romanisasi Nippon-shiki. Tapi ejaan standar nu paling ilahar dipake keur ngagambarkeun ucapan dina Basa Jepang.[rujukan?]
Ngaran sejen keur Gunung Fuji, nu lalaunan leungit atawa jarang dipake nyaeta Fuji-no-Yama (ふじの山, Gunung Fuji), Fuji-no-Takane (ふじの高嶺, Puncak Fuji), Fuyō-hō (芙蓉峰, Puncak Lotus ), jeung Fu-gaku (富岳 atawa 富嶽, karakter mimiti 富士, Fuji, jeung 岳, gunung).[rujukan?]
Etimologi[édit | édit sumber]
Ayeuna kanji keut Gunung Fuji nyaeta, 富 jeung 士, hartina kakayaan atawa loba sarta prajurit, tapi karakter ieu dipilih sabab cara ngucapkeunna sarua jeung suku kata ngaranna, henteu dumasa kana harti ngaranna.[rujukan?]
Ngaran asli Fuji teu jelas.[rujukan?] Dina etimologi rakyat nyebutkeun yen Fuji asalana tina 不二 (henteu + dua), hartina teu sarua atawa nonpareil. Sejenna nyebutekeun asalna tina 不尽 (teu + rusak), hartina abadi.[rujukan?]
Carita rakyat nu populer nyebutkeun yen ngaran gunung hartina pinuh ku tentara, ditulis make karakter Cina 富士 (loba atawa kakayaan + tentara). Tempo The Tale of the Bamboo Cutter.[rujukan?]
Sajarah[édit | édit sumber]
Gunung Fuji mimiti ditaekan dina taun 663 ku pendeta nu teu dipikanyaho ngaranna. Ngarupakeun gunung suci ti baheula, Gunung Fuji teu meunang ditaekan ku awewe nepi ka Era Meiji.[rujukan?] Poe ayeuna, Gunung Fuji tujuan wisata nu kawentar tur ilahar ditaekan (tempo di handap).[rujukan?]
Gunung Fuji ngarupakeun congcot vulkanik nu endah tur remen dipake dina subyek seni Jepang. Nu pangkawentarna lukisan Ukiyo-e karya Hokusai 36 Pamandangan Gunung Fuji. Salian ti eta loba disebutkeun dina literatur Basa Jepang dina sababaraha umur jeung subyek sajak.
Gunung Fuji oge imah tradisi prajurit: samurai migunakeun gunung keur ngawaskeun wewengkon sabudeureunna, deukeut kota Gotemba ayeuna.[rujukan?] Shogun Minamoto no Yoritomo bertahan yabusame di wewengkon ieu dina aawal periode Kamakura.[rujukan?] Saperti dina taun 2005, Angkatan Pertahanan Jepang jeung Marinir Amerika latihan oprasi militer di deukeut Gunung Fuji.[rujukan?]
Naek ka Gunung Fuji[édit | édit sumber]
Periode nu ilahar keur naek ka Gunung Fuji ti 1 Juli nepi ka 27 Agustus, mangsa pondok jeung fasilitas sejen muka.[rujukan?] Beus bisa nepi ka stasion kalima mimiti 1 Juli, sarta beus panungtung jam 3 burit tur ongkosna kira-kira $28.ooUS dollars.[rujukan?] Lamun katinggaleun beus keur ka stasion kalima, bisa make taksi biayana kira-kira $60.ooUS sakali jalan.[rujukan?] Beus ti Gunung Fuji nepi ka jam 11, mangka kitu lamun teu ngagunakeun taksi kudu nyiapkeun sarapan tur ngadagoan sababaraha waktu lila. Kira-kira 200,000 urang naek ka Gunung Fuji unggal taun, 30% diantarana urang asing.[rujukan?] Lilana waktu naek antara 3 nepi ka 7 jam, sedengkeun turnna antara 2 nepi ka 5 jam.[rujukan?] Aya sababaraha jalan anyar nu bisa dipake keur ka puncak, tapi teu matak ngurangan kana waktu keur nepi ka puncak.[rujukan?] Waktu naek bakal ngurangan nepi ka stasion kalima gumantung kana kamampuh, tapi ngajadikeun rute naek leuwih gampang.[rujukan?] Rute naek dibagi kana sapuluh stasion, nu geus diaspal nepi ka stasion kalima, kira-kira 2300 meter luhureun laut.[rujukan?] Lamun mimiti naek ti Stasiun Kahiji perlu waktu 10 nepi ka 12 jam keur nepi ka puncak.[rujukan?] Ti Stasiun Kahiji nepi Kalima, angin ngagelebug tur tanjakan kacida netekna.[rujukan?] Sababaraha jalan bakal kapanggih ke nepi ka sub stasion kagenep.[rujukan?] Stasiun Kagenep mimitip ngan sakadar daerah panempoan tur bisa dipake keur reureuh jeung nyiapkeun cai.[rujukan?] Keur make tempat reureuh kudu mayar.[rujukan?] Tempat reureuh di Stasion Kalima ngarupakeun tempat reureuh panghadena. Lolobana nu reureuh keur ngahaneutkeun awak, tempatna bersih tur bauna rada nyegak.[rujukan?] Pondok di stasion ieu teu dijaga waktu peuting. Pondok ieu ngan keur nu datang beurang, tur sakadar keur nempo sakuruling jeung moal naek nepi ka puncak.[rujukan?] Rebuan urang ka Gunung Fuji salila periode dua bulan ieu.[rujukan?] Loba nu naek peuting sangkan bisa nempo panonpoe bijil poe isukna.[rujukan?] Waktu nu panghadena ti Stasiun kalima ka puncak nyaeta jam 9 peuting.[rujukan?] Reureuh di Stasiun Kadalapan atawa Kasalapan nepi ka jam 2 isung-isuk, diterukeun ku leumpang sangkan bisa nepi ka puncak dina kira-kira jam 4:15 janari.[rujukan?] Antara Stasion Kadalapan jeung Kasalapan hawa di luar pondok kacida tirisna, sabab kitu leuwih hade cicing di jero pondok.[rujukan?] Bisa oge ngendong di pondok Stasion Kasapuluh, biayana $40.00 - $50.00US dollar sapeuting.[rujukan?] Bisa oge nyobaan nawar mayar per jam keur ngadagoan janari bari bisa sare, tapi ilaharna teu bisa sabab ku lobana nu datang kaayaan jadi gandeng.[rujukan?] Lobana nu naek ieu oge jadi masalah, tapi teu matak ngurangan kapopuleran nu hayang naek ka Gunung Fuji.[rujukan?]
Aokigahara[édit | édit sumber]
Aokigahara nyaeta leuweung nu nuruban dasar gunung.[rujukan?] Loba legenda ngeunaan ieu, salah sahijina nyaeta gunung nu mibanda endapan besi nu nyababkeun kompas kaasup oge GPS teu bisa dipake, sarta matak gampang keur kaleungitan arah.[rujukan?]
Legenda ieu teu bener: medan magnet nu disababkeun ku beusi kaasup lemah keur nyababkeun pangaruh kana kompas.[rujukan?] Boh Pasukan Pertahanan jeung Angkatan Laut sacara teratur latihan di ieu leuweung, kompas, GPS jeung alat-alat navigasi sejenna bisa dipake kalayan normal.[rujukan?]
Guha nu di ieu leuweung ngandung es salila usum panas.[rujukan?] Legenda monster jurig, jeung goblin leuweung, nambahan dongeng ngeunaan geueumna ieu leuweung. Saterusna, Aokigahara Jukai (Tangkal-tangkal laut) ngarupakeun tempat bunuh diri di Jepang; jiwa nu hayang bunuh diri salilana aya di ieu leuweung.[rujukan?] Leuwih ti 78 layon kapanggih di ieu leuweung, nyababkeun pamarentah ngaluarkeun larangan keur bunuh diri di ieu leuweung.[rujukan?]
Trivia[édit | édit sumber]
- Penyanyi Kyu Sakamoto mawa piano keur konser di puncak Gunung Fuji.[rujukan?]
- Logo Atari jeung Infiniti dipake keur ngagambarkeun Gunung Fuji.[rujukan?]
- Mount Taranaki di New Zealand nu bentukna ampir sarua jeung Gunung Fuji dipake keur ngagantikeun dina film, saperti dina The Last Samurai.[rujukan?]
- Volcan Osorno di Chile kaler oge ampir sarua jeung Gunung Fuji.[rujukan?]
Tempo oge[édit | édit sumber]
Rujukan[édit | édit sumber]
wikipedia basa Inggris, Agustus 2006.
Foto Gunung Fuji[édit | édit sumber]
Tumbu kaluar[édit | édit sumber]
Tingali ogé Gunung Fuji di Wikivoyage


c: text/html

text:
1Ieu teh nimbulkeun pertanyaan: Na geus dipiceun kabeh eta umat teh ku Pangeran? Piraku! Kapan simkuring oge urang Israil, turunan Ibrahim ti Kaom Binyamin. 2Moal enya Allah miceun ka umat-Na, kenging-Na ku manten milih! Cek Kitab, basa Elias rumahuh ka Allah ngadukeun urang Israil: 3‘Nun Pangeran, maranehna teh parantos maraehan nabi-nabi Gusti. Mezbah-mezbah Gusti ge, ku maranehna diruntuh-runtuhkeun. Mung kantun abdi nu masih hirup, nanging abdi ge diarah-arah pati.’ 4Kumaha waleran Allah? ‘Aya keneh pikeun Kami. Ku Kami dikarikeun tujuh rebu urang deui anu henteu marilu sembah sujud ka arca Baal.’ 5Nya kitu kiwari oge, aya keneh saeutik anu nyesa, lantaran aya piwelas Allah. 6Disesakeun soteh, ku lantaran aya sih kurnia, lain pedah bener kalakuanana. Ari ngukur kana kalakuanana mah, atuh lain oge sih kurnia. 7Jadi, kumaha cindekna? Kieu: Urang Israil teh henteu kabeh bisa ngahontal udaganana, ngan anu kapilih bae. Nu sejen-sejenna mah geus naleugtreug. 8Cek Kitab: ‘Maranehna ku Allah disina talibra. Matana sina teu arawas, ceulina sina norek, tug nepi ka kiwari.’ 9Oge saur Daud: ‘Sukan-sukanna sing jadi jiret jeung burang, jadi mamala katut wawales ka maranehna keneh. 10Panonna sina kalampud ulah sina awas, tonggongna sing barengkung balas nanggung.’ 11Simkuring sok mikir kieu: Naha pedah maranehna geus lalabuh teh ngandung harti moal bisa marenyat deui? Henteu, lain kitu! Eta mah, lalabuh soteh, pedah ngalalawan. Eta sababna, kasalametan teh diragragkeun ka bangsa-bangsa lian; maksudna, pikeun mapanas maranehna, bangsa Israil tea. 12Kagagalan maranehna, geus matak jadi bagja ka saalam dunya sarta kakuranganana, matak jembar ka bangsa-bangsa sejen; geus komo deui lamun maranehna satia mah. 13Hal ieu diwakcakeun ka aranjeun nu lain bangsa Yahudi. Malah ku sabab simkuring teh rasul pikeun nu luareun bangsa Yahudi, ku ngawakcakeun eta hal teh, tugas karasulan simkuring jadi karasa mulyana. 14Mudah-mudahan ku jalan kitu bangsa simkuring hatena bisa kageuing sarta tarobat; malakmandar ku kitu teh, aya anu bisa kasalametkeun. 15Sabab upama dipiceunna eta bangsa geus ngalantarankeun bangsa-bangsa luareunana salamet, komo lamun maranehna ditarima deui; naon pibasaeunana, lian ti lir nu geus paeh hirup deui? 16Ibarat roti, lamun bibitna beresih, rotina oge beresih. Atawa lamun akarna mulus, dahan-dahanna oge tangtu mulus. 17Ku sabab eta, lamun dahan-dahan tina tangkal jetun piaraan, aya anu ditilas; tuluy aranjeun, anu lir sirung tina tangkal jetun leuweung, dicangkokkeun kana urut dahan nu ditilas tea jeung milu nyeuseup kahakanan tina akarna, 18aranjeun ulah rasa maneh leuwih utama ti batan dahan anu ditilas tea. Upama nepi ka boga rasa kitu, mangka areling; lain aranjeun anu ngahuripan akar, tapi akar anu ngahuripan aranjeun. 19Bisa jadi cek aranjeun: ‘Nu matak eta dahan ditilas ge pikeun tempat aing sirungan.’ 20Lain, lain kitu! Nu matak maranehna ditilas teh, tina bonganna embung percaya. Sabalikna, aranjeun dicangkokkeun soteh lantaran daek percaya. Jadi, poma ulah rek nyombong, anggur kudu sieun! 21Sabab upama Allah teu lebar-lebar nilas dahan anu pituin, ka aranjeun oge moal ngaraos lebar nilas. 22Ku sabab eta, mangka tigin kana welas asih-Na; kitu deui, kana sipat Mantenna anu keras. Keras soteh, ka nu baredegong. Upama aranjeun tigin mah, welas asih-Na tangtu karasa. Lamun teu tigin, aranjeun oge moal teu ditilas. 23Tapi maranehna oge, ari geus tarobat mah tina kateupercayaanana, tinangtu dipulihkeun; da Allah mah, kawasa nyangkokeunana deui. 24Sabab upama aranjeun, anu tadina saibarat sirung tina tangkal jetun leuweung, geus dicangkokkeun kana jetun piaraan sanajan beda sipat beda bakat; komo deui maranehna, nu asalna oge sasipat, tangtu baris dipulihkeun deui kana tangkal asalna. 25Dulur-dulur! Simkuring ngaharep, supaya aranjeun ulah ngarasa guminter. Ku sabab eta, simkuring rek mere ieu rasiah: Sabagian urang Israil geus naleugtreug. Kituna teh, ngan nepi ka mangsa jejegna bilangan anu disalaur ti bangsa-bangsa luareunana geus asup ka karajaan Allah. 26Upama eta geus kahontal, pinasti Israil baris disalametkeun, sakumaha cek Kitab Suci: ‘Ti Sion baris sumping Pambebas, sagala kadorakaan ti Yakub baris dieuweuhkeun. 27Ieu jadi jangji ti Kami ka maranehna, di mana dosa-dosana ku Kami geus dilubarkeun.’ 28Maranehna teh, ari ditilik ti pihak Injil mah, satru Allah. Ku lantaran hal eta, nu untung teh aranjeun, nu lain urang Yahudi. Tapi ku sabab tadina oge umat kapilih tur ngaraskeun ka karuhunna, tetep maranehna ku Allah dipikaasih. 29Sabab Allah mah, sakali miasih jeung mikurnia moal barobah deui. 30Aranjeun nu asal teu ngesto ka Mantenna, ayeuna malah ginanjar murah asih-Na; eta teh, balukar ti maranehna teu ngesto ka Allah. 31Kitu oge maranehna, tinangtu ngalaman sakumaha anu kaalaman ku aranjeun, — sanajan ayeuna maranehna teu ngesto ka Allah — nya eta baris pinarinan deui murah asih-Na. 32Sabab sakabeh manusa ku Allah geus dikerem di jero lingkungan kabasangkalan, supaya Mantenna iasa mintonkeun murah asih-Na ka sakabeh. 33Beu, pohara matak helokna ari kawijaksanaan jeung timbangan Allah! Putusana-Na henteu bisa kajugjugan, pangreka manah-Na henteu bisa kateuleuman! 34Ku kitu tea mah: ‘Saha nu awas kana mamanahan Pangeran? Saha nu geus kungsi nganasehatan ka Mantenna? 35Atawa saha anu geus kungsi ngahaturanan naon-naon, nepi ka Mantenna kedah mulangkeun? 36Sabab saniskara oge, asal ti Mantenna, kenging Mantenna, jeung kanggo Mantenna, salalanggengna. Amin.’
Copyright
Learn More

robotstxt: allowed

filter: keep


text:
Musium
Musium atawa museum nya éta gedong pikeun nongtonkeun rupa-rupa barang kuna atawa kahot, ari di Jakarta sok disebut Gedong inten atawa Gedong Gajah[1].
Daptar eusi
Rupa-Rupa Musium[édit | édit sumber]
Numutkeun asal koléksi[édit | édit sumber]
- Musium Umum, nya éta musium anu koléksina téh aya patalina kana disiplin ilmu, téhnologi jeung seni[2].
- Musium Husus, nya éta musium anu koléksina ngan saukur patali jeung sawidang disiplin ilmu[2].
Numutkeun Kalungguhanana[édit | édit sumber]
- Musium tingkat Nasional, nya éta musium anu koléksina ti sakuliah nusantara[2].
- Musium tingkat Regional, nya éta musium anu koléksina ti wilayah provinsi anu tangtu[2].
- Musium tingkat Lokal, nya éta musium anu koléksina ti wilayah kabupatén atawa kotamadya nu tangtu[2].
Numutkeun nu ngokolakeunana[édit | édit sumber]
- Musium Pamaréntah, nya éta musium anu dikokolakeun jeung diurus ku pamaréntah[2].
- Musium Swasta, nya éta Musium anu dikokolakeun jeung diurus ku pihak swasta[2].
Numutkeun wangunanana[édit | édit sumber]
- Musium Terbuka, nya éta musium anu objékna disimpen di rohangan anu terbuka[2].
- Musium Tertutup,nya éta musium anu objékna disimpen di rohangan anu tertutup[2].
- Kombinasi tina dua wangun nu geus disebutkeun saméméhna[2].
Rupa-Rupa Pengunjung Musium[édit | édit sumber]
- Tipe barudak, biasana leuwih resep ningalian, nyo'o rupa-rupa barang , jeung teu pati resep maca pedaran ngeunaan barang-barang nu aya[2].
- Tipe nu nyorangan, datangna ngan saukur sakeudeung ukur ningalian jeung maca pedaran hungkul, leuwih resep kaulinan anu sifatna interaktif[2].
- Tipe kelompok anu sapasang-sapasang, biasana rada lila kunjunganana, leuwih resep maca pedaran sangkan leuwih jéntré, teu pati resep kana kaulinan interaktif jeung teu resep ngobrol jeung guide anu aya di musium[2].
- Tipe komunitas sosial, datangna sakeudeung-sakeudeung, resep ngabanding-bandingkeun antara gagasan jeung pedaran ka guide, teu pati resep maca pedaran sacara taliti, jeung tara ngobrol[2].


text:
Rasa mika welas mika asih nugeus kapatri lir ibarat ca`ang bulan opat welas
Bagja taya bandingan nana nya`angan poek nu ngadalingding
ngahudang rasa katresna nu nembongan, kanyaah nu marengan Rasa nu teu weleh ngariksa duriat nu teu weleh mengkeut
Ranggeuy kadeudeuh nu geus pageuh,matri dina sanubari
>>aya rasa nu liwat tina mistina ……………
>>aya rasa nu mudal tina takeran ,……….,….
>>aya leuwih dina ati nu keur anjeun ,…………
>>aya tambah dina rasa nu keur salira ,……..
kanyaah anu kiwari aya ibarat rasa anu munggaran
Kanyaah anu kiwari ngancik
Najan lain nu munggaran, tapi pasti nu panungtung
Kanyaah anu kiwari manteung keur anjeun, ngan ukur keur anjeun
Sa ayana badan dina kakurang salahirna diri dina kanista
nganyam katresna dina rasa kanyaah,matri ka asih dina ati
ngaranggeuykeun kadeudeuh ku rasa geugeut keur anjeun, ngan ukur keur anjeun
by:dewon’s


text:
Lima taun geus kaliwat, tisaprak bobogaan dipacok hayam,.. Rumah tangga KÉMÉD jeung NYI ONAH nu jadì pamajikannana beuki kurang harmonis, komo urusan ranjang,.. ceuk nyi onah mah, ampir geus salapan bulan teu kungsi ka ancloman pisan.
Katambah nyi onah manggih surat cinta teuing tisaha keur salakina, atuh beuki ngagedur amarah nyi onah téh, antukna manéhna ménta pisah...
Tisaprak jadi randa, nyi onah jadi tampil béda, ayeuna mah sok maké rok mini jeung kaos yukénsi, majar téh méh téréh payu, ulah nepika kapiheulaan ngarumah tangga ku KÉMÉD nu jadi popotongannana..
Loba éta ogé nu hayangeun ka Nyi Onah téh....da memang geulis jeung seksi.
Tapi ku Nyi Onah euweuh nu ditarima, lantaran Nyi Onah mah keukeuh ngincer SARIMIN tukang ragaji anu umurna 5 taun leuwih ngora batan manehna.
Ngan hanjakal, SARIMIN anu kakarék 22 taun téh siga nu teu boga rasa ka nyi onah, mun dideukeutan gé kalah sok pupurungkutan..
Malah hiji peuting mah SARIMIN kungsi disedekkeun ku nyi onah kanu poék, tapi sakitu geus dibelél-belélkeun ogé, angger wé SARIMIN mah NOT RESPONDING...
Sanajan SARIMIN di issukeun kabogoh neng LIA anak haji sukri,... tetep wé nyi onah mah teu putus asa, majar téh wani bersaing,.. da cinta mah moal terhalang usia,.. maenya cenah aya ucing teu resepeun kana lauk asin, can aya respon téh pédah wé rada budak kénéh cenah,.. can apal kana rasana guha karamat...
---------
Geus dua taun nyi onah rarandaan..
Malem agustusan dibalé desa aya acara hiburan layar tanceb..
Nyi onah dangdan sataker tanaga, wedak kandel, disidow, lipstik meni beureum.. Kaos yukénsi merecet jeung rok mini pungsat pisan masih jadi andelannana....Ampir satiap lalaki anu ningali kabéh neureuy ciduh, kumétap bakatìng kabita hayang ngarampa,.. Malah Aki Surja mah nepika ngelay bari ngurutan dada..."Badaaag budak,..! Badaaag...!" pokna téh...
Di panglalajoanan, nyi onah katatang kotéténg neangan SARIMIN, tapi geus kaditu kadieu bari nananyakeun kababaturannana angger euweuh nu ningalieun... Ceuk pikir nyi Onah, boa-boa SARIMIN téh mojok jeung Néng LIA....
Nyi Onah bet hayang ki-ih..lantaran jauh balik ka imah mah, kuliwed ka pipir balé désa nu rada poék, deukeut rungkun nyi onah morosotkeun calana bari gog nagog......"wérrr...wérrr" sora ki-ih Nyi Onah kawas kolécér helikopter...
Barang rék mangkat, Nyi Onah curinghak ngadéngé sora pujaan haténa anu keur ngobrol haharéwosan disatukangeun rungkun béh ditu...Nyi Onah keketeyepan ngadeukeutan bari ceuli rancung ngadédéngékeun nu keur ngobrol..
"kadieu ih, teu kiat hoyong nge sun.." kadéngé sora SARIMIN mesra pisan...
Héab haté ceu onah ngadadak panas ngentab..haténa norowéco : "mun ka aing sia téh sarimin hayang sun mah, boro-boro biwir nu luhur,... nu handap gé moal teu dibikeun ku aing mah.."
Nyi onah beuki deukeut, celepot... kadéngé nu silih cium...
"hihi...biwir anjeun mah amis."
Nu ngobrol kadéngé deui...nyi onah beuki panas,..
"urang mulang ayeuna yu, geus teu kiat"...
"Ah hoyong lalajo heula.."
Amarah nyi onah ampir teu kawadahan, dirina hayang geura nyaho saha nu geus wani-wani ngarebut SARIMIN ti dirìna...
Nyi onah beuki deukeut... Bréh téh katempo ku manéhna dua jalma diuk pagégéyé pisan bari diukna téh nukangan nyi onah...atuh teu katempo beungeutna mah...
"uih ayeuna wéh yu...meungpeung dibumi teu aya sasaha, tos teu kiat...tuh ieu meni geus nangtung kieu..coba cabak geura" kituna téh bari nyabakkeun leungeun nu gigireun kana palangkakannana.
Nyi Onah anu geus aya tukangeun, teu kuat nahan amarah, selenteng kahareupeun nu duaan, barang bréh... Nyi onah reuwas asa dibéntar guludug,..tuluy tutunjuk ka SARIMIN bari ngarumpuyuk.. :
"geuning méla-an sia sarimin...rumah tangga aing nepika runtag téh....!!!"
SARIMIN jeung KEMED silih pelong.....


text:
MURAD JEUNG PIPIT NGAMANKEUN IMAS ! | DIkdik jadi salting
Murad jeung Pipit, dua sejoli preman pensiun mengbuat acara apel ngabuburit Dikdik jadi tidak nyaman. Kedua preman nu boga markas di trotar jalan Asia Afrika ieu menang tugas anyar ti Muslihat.
Sanggeus beres pengamanan seorang nasabah nu boga hutang, Murad di telpon ku Muslihat supaya membuat protokoler pengamanan keur Imas. Pengbantu tumah tangga keluarga Kang Bahar.
Ceuk Muslihat, Imas keur ngabuburit di seputaran Alun-alun.
Murad jeung Pipit jadi serba salah, lantaran pas pengamanan sesuay protokoler sidakeup keur Imas. Ternyata di alun-alun, Imas ngabuburit jeung Dikdik. Aya-aya wae muslihat mah.


text:
Nyangakeun ieu tatarucingan, etang-etang hiburan panglipur lara sok emut jaman baheula urang keur leutik sok tatarucingan jeung kolot sok wararaas ieu tatarucingan teh kaihlaman ku janten raka nu nuju didamel di amerika anjeunan dina facebook ngayakeun grup tatarucingan ari sugan teh lain raka eh pek teh gening kang asep saurna sono kana basa sunda nya sim kuring ngayakeun tatarucingan ieu teh supados majangkeun babarayaan jeung urang sunda hususna sanes urang sunda ge mangga bebas nebak sawios lepat ge ku abdi dilereskeun anu leres ke dipasihan hadiah, hadiahna du’a weh nya mugia sing panjang yuswa, sing ageung rejeki, sing laksana naon nu dipikahoyong, sing salamet dunya aherat…surga..amminn
- 1. Make baju bodas lain dokter, make topi hejo lain tentara ?
- 2. Hayam naon anu sukuna sarebu?
- 3. Diubek diteangan, geus kapanggih dipiceun. Naon?
- 4. Naon sababna lamun tumpak mobil sok nundutan?
- 5. Sato naon anu teu bisaeun mundur?
- 6. Bangku naon anu bisa didahar?
- 7. Cing pangnyebutkeun 5 rupa ngaran bungbuahan anu sok didahar, sakali nyebut?
- 8. Batu naon anu teu aya di cai?
- 9. Oray naon anu teu bisaeun ngaleor?
- 10. Jalma naon anu sukuna tilu panonna opat?
- 11. Di luar koneng, di jero bodas, nu apaleun monyet?
- 12. Hayam naon anu sukuna hiji?
- 13. Bapana udud, indungna nyeuseuh, anakna ceurik?
- 14. Gajah tumpak beca, gede naonna?
- 15. Baso dibalikkeun jadi naon?
- 16. Awakna leutik pisan, sirahna gede pisan.?
- 17. Nini-nini bongkok kumaha sarena?
- 18. Piring naon anu bisa dipake nempo bulan?
- 19. Manuk naon anu jangjangna dina suku, sirahna dina suku?
- 20. Naon sababna ban mobil tina karet?
- 21. Sapi naon anu bau?
- 22. Piring naon anu pangrame-ramena di Indonesia ?
- 23. Naon bedana sarimie jeung nini-nini?
- 24. Pribumi di luar ari semah di jero ?
- 25. Dicabak beye, ditakol ngabelentrang?
- 26. Diusapan, didengkakkeun, tuluy diasupkeun?
- 27. Di luar hujan angina, di WC hujan naon?
- 28. Hayamna bodas, naonna anu hideung?
- 29. Buah naon anu dipikaresep ku lalaki?
- 30. Jam naon anu bisa nembang?
sok ayeuna tong isin-isin waler weh tatarucingan nu du luhur ieu,..bebas ,,,tong sarius teuing ngemutan S.E.O sok lieur duka iraha atuh ah..hoyong ka lacak mbah google teh…duka ieu wp simkuring di banned moal nya? seueur share software bae ah lieur..ayeuna waler weh tatarucingan simkuring..wilujeung prung ahh..walerna bebas nomber sabaraha wae asal cantumkeun nomberna meh pugguh..


text:
Upama urang miang ka Bali, Toraja, Minangkabau, Batak atawa Irian, kalawan gampang urang bisa ningal imah atawa wangunan anu has daerahna. Malah hal ieu jadi ciri mandiri (trade mark) pikeun daerahna masing-masing. Bangsa asing nu datang ka Indonesia, kacida katajina ku rupa-rupana arsitektur imah nu aya di Indonesia.
Naha ari Tatar Sunda mibanda arsitektur imah?imah sundaTangtu aya jeung miboga wangun imah anu ngabogaan ciri khas Tatar Sunda, saupamana wae ti mimiti imah anu pangsaderhanana tepi ka anu cukup rumit nyieunna. Conto wangunan moderen anu dasar arsitekturna ngagunakeun arsitektur Sunda pangpangna wangun suhunanana, di antarana suhunan Kampus ITB jeun sabagian suhunan Gedong Sate. Wangunan Pendopo Kabupaten Bandung jeung sababaraha Wangunan Pendopo anu aya di Tatar Sunda mah ilaharna ngagunakeun suhunan anu ngajadi ciri Wangunan Arsitektur Imah Sunda.
SAWATARA TEMPAT ANU MASIH KENEH AYA IMAH ARSITEKTUR SUNDA
Upama dipapay leuwih jauh conto arsitektur nu asli Sunda tur dina wangunan nu masih keneh saderhana, nya eta wangunan imah di:
- Baduy (Banten Kidul)
- Kampung Naga (Tasikmalaya)
- Kampung Pulo (Garut)
- Kampung Genereh (Sumedang)
- Kampung Palasah (Majalengka)
- Kampung Gabus (Cirebon)
CIRI-CIRI JEUNG FUNGSI ARSITEKTUR IMAH SUNDA TRADISIONAL
imah sunda 2Nurutkeun panalungtikan tim ahli anu dijejeran ku Prof. Dr. Kusnaka Adimiharja, Spk, gawe bareng jeung Kanwil Pariwisata Propinsi Jawa Barat, ciri-ciri jeung fungsi imah Sunda teh bisa disawang tina:
- Aspek Sosial Budaya jeung Arsitektur
- Ciri Wangunan anu Has
Aspek Sosial Budaya jeung Arsitektur
Keur urang Sunda, imah teh lain ngan ukur pikeun tempat cicing, atawa tempat istirahat wungkul, tapi oge boga harti anu leuwih lega, nyakup sosial, ekonomis jeung jadi puseur atikan budaya kaasup pendidikan moral, sarta dianggap suci (sakral). Nya di jero imah pisan tumuwuhna hubungan sosial (sosialisasi) anggota kulawarga. Di imah pisan tempat migawe hal-hal nu sipatna ekonomis (home industri). Di imah pisan hal-hal nu tumali jeung atikan kabudayaan ku indung-bapa diajarkeunana ka anak-anakna. Kitu deui imah teh dianggap suci (sakral), disaruakeun jeung alam mikro (bumi sok disebut imah), nu dianggap miniaturna tina makro (dunya = anu oge disebut bumi). Jadi bumi (imah) teh dianggap sarua jeung bumi (dunya).
Eta sababna upama hiji imah dipake hal-hal nu teu hade atawa dipake hal-hal anu kotor, bakal dianggap ngaruksak kasakralan imah, imahna jadi “sial”. Ceuk urang Sunda mah imah teh mangrupa tempat anu suci nu kudu dijaga kasucianana.
Ciri Wangunan anu Has
Ciri has imah Sunda nyaeta panggung (aya kolongna). Bedana jeung imah panggung seler bangsa sejen (Batak, Dayak, Minangkabau), nyaeta luhurna kolong imah Sunda mah henteu pati luhur (40-60cm), siga kolong imah urang Jepang. Upama aya imah di Tatar Sunda anu lain panggung, tapi ngupuk saperti di daerah Tatar Kaler eta mah pangaruh Budaya Jawa. Hateupna (suhunan) imah di Tatar Sunda rupa-rupa aya Julang Ngapak, Jogo Anjing, Heuay Badak, Jure Limasan jeung Leang-Leang. Di antara nu disebutan bieu anu has Sunda mah nyaeta nu disebut suhunan Julang Ngapak (Sulah Nyanda, Julang Wirangga), ari nu sejenna mah kapangaruhan ku kabudayaan batur (suhunan Leang-Leang kapangaruhan ku Arsitektur Cina, Limasan pangaruh Jawa).
Ciri sejenna nya eta ayana capit hurang (cagak gunting), nyaeta babagian tungtung hateup (suhunan) anu dirupakeun cagak atawa bisa oge saperti tanduk munding, malah aya anu dibuleudkeun (lingkaran), biasana tina kai, atawa awi anu dibulen ku injuk. Gunana cagak gunting diantarana pikeun nyegah cai hujan bocor ka jero imah, jadi saperti fungsina talang. Jaba ti eta cagak gunting teh dianggap oge ngandung tanaga gaib pikeun nyegah pangaruh negatip.
Ari wangun (bentuk) imah, biasana pasagi panjang. Latena make palupuh awi, bilikna tina awi dianyam atawa ku sasag. Rangkay imah dijieunna tina kai. Make tatapakan tina batu. Rohangan imah dibagi nurutkeun babagian anu husus. Nyaeta bagian hareup tepas (emper) pikeun ngumpulna semah lalaki. Enggon (kamar sare) jeung bagean dapur (hawu jeung padaringan gudang tempat neundeun beas = pabeasan), bagean tukang ieu mah pikeun awewe. Pangpangna padaringan (goah, pabeasan) kacida dilarangna lalaki asup ka daerah eta.
PANUTUP
Konsep Arsitektur imah Sunda nu mibanda konsep dasar nu filosofis, kacida hadena upama bisa ditransformasikeun kana arsitektur imah nu moderen, nu luyu jeung kapribadian bangsa. Tangtu bae kudu diluyukeun jeung kamajuan teknologi bari henteu lesot tina pandangan hirup jeung filsafah kabudayaan Sunda. Saenyana henteu ngan dina arsitektur bae ayana falsafah Sunda teh tapi oge dina aspek-aspek budaya sejenna, upamana bae dina seni Cianjuran, Tari, Penca, Tata Boga (kadaharan), Tata Busana, jeung dina rupa rupa seni budaya sejenna. Urang sarerea, pangpangna para nonoman kudu leukeun neangan pribadi falsafah karuhun urang, sangkan bisa katransformasikeun dina kahirupan moderen. Muga bae pareng kawujudkeun.


text:
Bagi yang ingin mencoba menjadi seorang MC, pada Artikel kali ini saya akan berbagi teks sederhana untuk MC resepsi pernikahan dalam bahasa sunda. Teks kali ini merupakan acara pernikahan secara umum, anda bisa menyesuaikannya dengan tradisi acara pernikahan di daerah anda.
Berikut adalah contoh teks pembawa acara resepsi pernikahan dalam bahasa Sunda.
BUBUKA
Assalamua’laikum Wr. Wb.
Bapak-bapak, Ibu-ibu para wargi sadayana anu sami llinggih, hormateun simkuring.
Sakumaha ka uninga ku sadayana, Alhamdulillah calon panganten pameget miwah rombongan parantos sumping ngaleut ngengkeuy ngabandaleut,ngembat-ngembat nyatang pinang.
Bismilah, purwa wiwitan ieu pamuka carita minangka pamuka acara.
Babasan padika pagawean lamun nangtung ka jungjunan, sing lulus bantun jeung tumbu buah seureuhna.Neda panyaksen acara bade dikawitan.
MAPAG CALON PANGANTEN PAMEGET
Pangersa calon panganten pameget miwah rombongan.Jagong tuhur meunang ngunun haturan wilujeng sumping, di sugeng ing pucu galuh kelurahan katelahna,tempat anyar pangharepan sarakan keur kahirupan kulawargi.Calon panganten Istri, bisi si jalu hanjelu si lanang honcewang, sumangga geura hayap calon panganten pameget miwah rombongan.
PANGALUNGAN MANGLE
Tawis panampian tatamu, tanda kameumeut, kadeudeuh, tawis asih ti kakasih, tanda tresna kanyaah, mangga geura kalungkeun eta mangle tawis pangrungrum hate perseka kabersihan manah (mangle di kalungkeun).Haturan wilujeng sumping kacalon panganten pameget.
Tutut gunung keong reuma, sumangga geura gek calik.
SESERAHAN
Bismillahhirrahman nirahim
Para hadirin, miwah para tatamu sadayana, khususna ka calon panganten pameget miwah rombongan, bawi raos emutan pribados, pamali mun dilami-lami, teu kedah dilila-lila, nu dianti-anti ti tatadi,di dago-dago ti bareto, ayeuna parantos nyampak. Sok sanaos sami surti, sami uninga maksadna, nanging, kanggo nyumponan tindak tanduk tata titi duduga. Peryoga manusa pangesi dunya, anu parantos dipaparinan manah, rasa, lisan dina saliring dumadi.Teu cekap ku surti sareng tekad wungkul, namung kedah di sarengan ku ucap .
Teu sae miulan awi, mere cai geusan mandi, mere huhut tina guguran.Namung kedah di bejer beaskeun,kembang boled nu tetela.
Para hadirin miwah para tatamu sadayana, acara urang kawitan ku lantunan kalam ilahi nu bade di lantunkeun ku ...................................................
Ngahaturkeun nuhun ka ...................................................
Nuparantos ngalantunkeun kumandang kalam ilahi, mudah-mudahan ageung manfaatna kanggo numaoskeun khususna, umumna ka urang sadaya anu sami-sami ngupingkeun. ”amin”.
Calon panganten pameget miwah rombongan, mugi teu janten kekeling galih renghat nya mamnahan, aya naon nya pamaksadan. Numawi jauh-jauh di jugjug anggang-anggang di teang. Sumangga geura wakcakeun masing balaka (Sumangga ka pangersa kasepuhan calon panganten pameget dihaturanan kapayun kanggo ngadugikeun lebetning kalbu jeroning ati).
PANAMPIAN
Para wargi sadayana, nembe sami-sami nyakseni gerentes kalbu kasepuhan ti pihak calon panganten pameget miwah rombongan. Lain lantung tambuh laku sanes lunta tanpa seja, purwa aya nu di maksad, seja ngaitkeun janji pasini , manjangkeun simpai babarayaan, sakotretna tina hate.
Sakeser daun satangkal, sabungkus bareng jeng bungkusna nyerahkeun panganten pameget sareng cacandakanna.
Sim kuring saukur darma, teu wasa panjang carita.
Kanggo pang walerna mangga nyanggakeun kanu di sepuhkeun ti pihak calon panganten Istri.Waktos di sayogikeun.
Para wargi sadayana, bingah amarwata suta, bingah ka giri-giri, bingah nu taya papadana. Nugar cadas mangih emas, mobok manggih gorowong, aya jalan komo mentas. Jalan gede sasapuan batu turun kesik naek, itu purun ieu daek, laksana nya pamaksadan.
Kumargi eta mangga geura hayap calon panganten pameget miwah cacandakanana
Mangga cacandakan hiji di dugikeun secara simbolis ku Ibu calon panganten pameget di tampi ku Ibu calon panganten istri.Nusanes namah di antaykeun wae.
(Mangga calon panganten pameget di candak kalebet heula kangge di dangdosan).
AKAD NIKAH
Para wargi sadayana,
Niti wanci nu mustari, ninggang mangsa nu waluya. Malati ligar na ati, campaka mangkak na dada, koleak sakembaran, koceak ninggang ugana.Uga pakaitna tatali asih Neng ................................................... Ka Cep ...................................................
Jangji urang pastikeun subaya urang nyatakeun. Nudiseja mang nyata neda panyakseni ti para wargi sadayana, Upacara akad nikah seja
dikawitan.(Mangga candak calon panganten istri ka luar).
Sumangga ka pangersa bapa petugas ti Kantor Urusan Agama kanggo ngalaksanakeun Akad Tikah...........................................................
Alhamdulillah wa sukrulillah kalawan rido gusti anu maha welas tur nu maha asih, oge pangdu’a ti sadayana, akad nikah parantos rengse kalayan lancar.
Acara salajengna di teraskeun kana sungkeman.(Mangga ieu acara disanggakeun ka pangersa ...................................................)
DO’A
Acara munggaran dugi ka akhir parantos rengse, mugi urang sadayana aya dina panangtayungan Gusti nu maha suci.
Kukituna kanggo panganteb kahoyong urang sadaya di lajengkeun kana do’a.Kangge mimpin ieu do’a. mangga ka pangersa ................................................... di haturanan.
Ti pribados salaku pangatur waktos, bilih aya basa nu teu sampurna, teu merenah sareng tata titi,undak unduk basa, hapunten anu di teda.
Urang pungkas ieu acara ku maos hamdalah
Wabillahi taufiq wal hidayah Wassalamualaikum Wr. Wb.
Demikian contoh teks untuk pembawa acara resepsi pernikahan dalam bahasa sunda. Untuk yang ingin mencobanya teks tersebut bisa dijadikan acuan. Semoga bermanfaat.
Dicatut tina blogna AlfanetCiamis


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Rabu, 01 Desember 2010
Duriat Akang Ka Nyai
Nyai...akang teh aya rasa ka nyai. Aya geter ati nu ngagalura dina dada. Ieu rasa teu bisa dipapalerkeun. Teu weleh sok inget ka nyai. Sok kabawa pikir jeung ngimpi, mun tepung jeung nyai. Mun nyai imut ka akang, Akang kacida atoh pisan, jiga budak nu rek disusuan ku indungna. Jantung ge jadi dag dig dug siga nu geus lumpat. Hoyong akang teh nyekel pananganna, ngusap rambutna, nyiwit pipina,ngusap tonggongna. Akang alim jauh ti nyai. Akang hoyong caket sareng nyai salamina. Kusabab akang teh cinta ka nyai!


text:
Karbon dioksida
Karbon dioksida (rumus kimia: CO2) nyaéta sanyawa kimia nu diwangun ku dua atom oksigén nu kabeungkeut kovalén ku hiji atom karbon. Dina kaayaan baku, ieu sanyawaan aya dina wujud gas. Di atmosfir, kadarna kira-kira 383 ppm dumasar eusi[1]. Karbon dioksida téh kaasup salah sahiji gas rumah kaca, ku sabab nembuskeun cahya katempo tapi nyerep infrabeureum.
Karbon dioksida dihasilkeun ku sato, tutuwuhan, fungi, jeung mikroorganismeu dina prosés réspirasi sarta dipaké ku tutuwuhan dina fotosintésis pikeun ngahasilkeun gula. Ku kituna, ieu sanyawa téh kaasup komponén utama daur karbon. Lian ti prosés kimia séjénna, karbon dioksida ogé dihasilkeun tina durukan suluh fosil atawa matéri tutuwuhan. Karbon dioksida anorganik dikaluarkeun ku gunung berapi jeung prosés géotermal sarupaning cipanas.
Karbon dioksida teu boga wujud cair dina tekanan handapeun 5,1 atm, tapi padet dina suhu kurang ti -78 °C. Dina bentuk padetna, karbon dioksida ilahar disebut dry ice (és garing).
CO2 téh oksida asam: leyuranana ngarobah kertas litmus tina bulao jadi kayas.
dbhasjkdgashdgasgdasgdasdhasg
asghdgashdgashdgjhasgdasd
Karbon dioksida cair ukur bisa kabentuk dina kaayaan tekanan leuwih ti 5,1 atm; titik tripel karbon dioksida kira 518 kPa dina suhu -56,6 °C (tempo diagram), sedengkeun titik kritisna 7,38 MPa dina suhu 31,1 °C[2].
Bentuk padet karbon dioksida lianna bisa kabentuk dina kaayaan husus, bentukna amorf kawas kaca[3], disebut karbonia amorf (CO2 nu geus dipanaskeun ditiiskeun dina tekanan 40–48 GPa atawa kira 400.000 atm. Papanggihan ieu kabuktian ku téori yén karbon dioksida bisa aya dina bentuk gelas sarupa jeung famili unsurna, sarupaning silikon (gelas silika) jeung germanium, ngan karbonia mah teu stabil dina kaayaan biasa.
Daptar eusi
Mangpaat[édit | édit sumber]
Karbon dioksida dipaké di industri pangan, industri oli, jeung industri kimia. Industri milih ieu gas ku sabab murah jeung teu kaduruk.
Baca ogé[édit | édit sumber]
Rujukan[édit | édit sumber]
- ↑ Whorf, T.P., Keeling, CD (2005). "Atmospheric CO2 records from sites in the SIO air sampling network.". Periodeu rékam: 1958-2004
- ↑ "Phase change data for Carbon dioxide". National Institute of Standards and Technology. Diakses pada 21 Januari 2008.
- ↑ Santoro, M., et al (2006). "Amorphous silica-like carbon dioxide". Nature 441 (7095): 857-860.
Tumbu kaluar[édit | édit sumber]
- CID 280 ti PubChem
- CO2 Carbon Dioxide Properties, Uses, Applications
- Pressure-Temperature phase diagram for carbon dioxide
- Molview from bluerhinos.co.uk Tempo Karbon dioksida wangun 3D
- Dry Ice information
- Trends in Atmospheric Carbon Dioxide (NOAA)
- Phase Diagram of Carbon Dioxide
- Experiment 071 -- Triple Point Phase Transition for Carbon Dioxide
- CO2 as a natural refrigerant - FAQs
- Methods to reduce carbon dioxide emmisions from power plants


text: Gunung Agung, di Pulau BaliGunung Abang, di Pulau BaliGunung Anjasmara, di Jawa TimurGunung Argopuro, di Jawa TimurGunung Arjuno, di Jawa TimurGunung Aseupan, di BantenGunung Awu, di Sulawesi UtaraGunung Balease, di Sulawesi SelatanGunung Baluran, di Jawa TimurGunung Bandahara, di NADGunung Batok, di Jawa TimurGunung Batur, di BaliGunung Batutara, di Laut FloresGunung Batusibela, di Maluku UtaraGunung Bawakaraeng, di Sulawesi selatanGunung Botto Kabobong, di Sulawesi selatanGunung Bromo, di Jawa TimurGunung Bukitunggul, di Jawa BaratGunung Bur ni Telong, di NADGunung Burangrang, di Jawa BaratGunung Cikurai, di Jawa BaratGunung Ciremai, di Jawa Barat kuningan ragawacana kmp puhun bogana si kuwuGunung Dempo, di Sumatera SelatanGunung Galunggung, di Jawa BaratGunung Gamalama, di Ternate Ma-lutGunung Gamkonora, di Maluku UtaraGunung Gede, di Jawa BaratGunung Halimun, di BantenKawah Ijen, di Jawa TimurPuncak Jaya di PapuaGunung Kabaena, di Pulau Kabaena, Sulawesi TenggaraGunung Karang, di BantenGunung Karangetang, di Sulawesi UtaraGunung Kelud, di Jawa TimurGunung Kerinci, di JambiGunung Krakatau, di Selat SundaGunung Lalakon,di Kabupaten Bandung Barat Jawa BaratGunung Lasem, di Rembang Jawa TengahGunung Lawu, di Jawa TimurGunung Leuser, di NADGunung Lompobattang, di Sulawesi SelatanGunung Nepo ,di Sulawesi SelatanGunung Malabar, di Jawa BaratGunung Marapi, di Sumatera BaratGunung Mekongga, di Sulawesi TenggaraGunung Merapi, di Jawa TengahGunung Merbabu, di Jawa TengahGunung Muria, di Jawa TengahGunung Pangrango, di Jawa BaratGunung Papandayan, di Jawa BaratGunung Patuha, di Jawa BaratGunung Penanggungan, di Jawa TimurGunung Perkison, di NADGunung Pesagi, di LampungGunung Pesawaran, di LampungGunung Prahu, di Jawa TengahGunung Pulasari, di BantenGunung Rajabasa, di LampungGunung Raung, di Jawa TimurGunung Rinjani, di NTBGunung Sago, di Sumatera BaratGunung Salak, di Jawa BaratGunung Sanggabuana, di Jawa BaratGunung Seblat, di BengkuluGunung Semeru, di Jawa TimurGunung Seminung, di LampungGunung Sibayak, di Sumatra UtaraGunung Sibuatan, di Sumatera UtaraGunung Sihapuabu, di Sumetera UtaraGunung Sinabung, di Sumatera UtaraGunung Singgalang, di Sumatera BaratGunung Slamet, di Jawa TengahGunung Sumbing, di Jawa TengahGunung Sundoro, di Jawa tengahGunung Sorik Marapi, di Sumater UtarahGunung Talamau, di Sumatera BaratGunung Talang, di Sumatra BaratGunung Tambora, di Pulau Sumbawa, Nusa Tenggara BaratGunung Tampomas, di Sumedang, Jawa BaratGunung Tandikat, di Sumatra BaratGunung Tanggamus, di LampungGunung Tangkuban Parahu, di Jawa BaratGunung Wayang, di Jawa BaratGunung Welirang, di Jawa TimurGunung Wilis, di Jawa TimurDaftar Nama Gunung Berdasarkan Lokasi dan KetinggiannyaGunung di PapuaGunung Puncak Carstenz Pyramid(4,884 m.dpl) merupakan gunung tertinggi di Indonesia.Gunung Puncak Jaya(4,860 m.dpl)Gunung Puncak Trikora(4,730 m.dpl)Gunung Puncak Idenberg (4,643 m.dpl)Gunung Dom (1,332 m.dpl)Gunung Derabaro (4,150 m.dpl)Gunung Yamin (4,595 m.dpl)Gunung Yaramamafaka (3,370 m.dpl)Gunung Redoura (3,083 m.dpl)Gunung Togwomeri (2,680 m.dpl)Gunung Mandala (4,640 m.dpl)Gunung Ngga Pilimsit(4,717 m.dpl)Gunung Foja (1,800 m.dpl)Gunung Cyrcloop (2,034 m.dpl)Gunung di JawaGunung Anjasmara (2.277 m)Gunung Argapura (3.088 m)Gunung Arjuno (3.339 m)Gunung Bromo (2.392 m)Gunung Bukit Tunggul (2.208 m)Gunung Burangrang (2.057 m)Gunung Cereme (3.078 m)Gunung Cikuray (2.818 m)Gunung Galunggung (2.167 m)Gunung Gede (2.958 m)


text:
KabeungharanDumasar invéntaris Edi S. Ekadjati dina taun 1988, jumlah naskah Sunda nu masih kénéh aya tapakna di kiwari leuwih ti 1500 naskah. Tapi teu nutup kamungkinan éta jumlah téh bakal terus nambahan alatan réa kénéh naskah anu aya di masarakat Jawa Barat anu can kungsi kacatet.[4]
Sawaréh naskah Sunda diteundeun di lembaga panyimpen naskah, boh di Indonésia boh di mancanagara. Lembaga di mancanagara nu neundeun naskah Sunda di antarana di Perpustakaan Universitas Leiden (l.k. 750 naskah), Bodleian Library di Inggris. Demi lembaga di Indonésia nu neundeun naskah Sunda diantarana: Musieum Sri Baduga (l.k. 125 naskah), Musieum Cigugur, Musieum Geusan Ulun, Kabuyutan Ciburuy (l.k. 27 naskah)[4]. Sajaba ti lembaga panyimpen naskah, naskah Sunda ogé aya nu masih bacacar di masarakat, sarta jumlahna bisa jadi leuwih réa batan naskah di Lembaga nu ditataan di luhur.
Bahan
Teu kawas di Bali, di Tatar Sunda geus teu nyampak tradisi nyalin naskah lontar jeung gebang. Demi kertas tradisional Daluwang kiwari masih diproduksi di Garut.
Cara nuliskeun téks dina naskah aya anu digurat ku péso anu biasa disebut péso pangot, aya anu diulas ngagunakeun nyéré harupat atawa kalam nu dicelepkeun kana mangsi. Wungkul naskah tina lontar anu ditulis ku cara digurat mah, sésana mah ditulis ngagunakeun mangsi. Mangsi nu dihasilkeun ti lingkungan asli Sunda mangrupa hasil olahan tradisional tina tutuwuhan, nyaéta nagasari jeung damarséla.[5]. Kiwari nu masih ngahasilkeun mangsi tradisional di Tatar Sunda bisa ditingali di Pasantrén Gentur, Cianjur. Nu matak kawentar istilah tinta gentur.
AksaraAksara nu digunakeun dina naskah Sunda nyaéta aksara Sunda, aksara Buda (gunung), Cacarakan, Pégon, jeung Latin. Aksara Sunda kuna digunakeun dina naskah lontar, aksara Buda (Gunung) digunakeun dina daun gebang (nipah). Aksara Cacarakan digunakeun dina daun lontar, daluwang, kertas, sedeng aksara Pégon jeung Latin digunakeun dina daluwang jeung kertas.
Aksara Sunda kuna jeung aksara Buda digunakeun dina naskah Sunda kuna, sedengkeun aksara Cacarakan, Pégon, jeung Latin digunakeun dina naskah Sunda kabéhdieunakeun sanggeus budaya Sunda kapangaruhan ku Islam, Jawa ( Mataram), jeung Éropa (Walanda). Mun seug dibandingkeun jeung tradisi nulis naskah di wewengkon séjén, aksara nu kungsi dipikawanoh turta digunakeun ku urang Sunda téh, pangréana.
BasaSajaba ti ragemna wangun aksara, basa nu digunakeun dina naskah Sunda gé ragem deuih. Basa-basa nu digunakeun di antarana: basa Sunda buhun (kuna), Sunda, Jawa buhun (Jawa kuna), Jawa Banten, Jawa Cirebon, Jawa, Malayu, jeung Arab. Sakapeung basa-basa éta téh campur dina sanaskah. Basa Sunda kuna jeung basa Jawa kuna digunakeun dina naskah-naskah nu jolna ti jaman pra-Islam (saméméh abad ka-17). Basa Jawa kira-kira nyampak dina naskah Sunda bareng jeung pangaruh Islam ti Mataram dina abad ahir ka-16.
PériodisasiNumutkeun Edi S. Ekadjati [6] périodisasi dina naskah Sunda bisa dibagi jadi tilu bagian, nyaéta mangsa buhun, mangsa transisi, jeung mangsa modéren.
Mangsa BuhunNaskah Sunda nu pangkolotna produktif dihasilkeun kira-kira abad ka-15 nepi ka abad ka-16. Bisa disebutkeun yén naskah-naskah Sunda buhun ieu dihasilkeun dina jaman karajaan Galuh jeung Sunda. Karajaanna sorangan geus lumangsung ti abad ka-8 M nepi ka abad ka-16 M. Naskah-naskah périodeu ieu dihasilkeun di wewengkon kaagamaan nu disebut "kabuyutan" [6]. Ieu wewengkon kabuyutan téh disucikeun tur ditangtayungan ku karaton sarta teu meunang diganggu ku saha baé. Ieu hal katangén tina eusi prasasti Kabantenan anu unina jeung Amanat Galunggung (kropak 632). Ciri has tina naskah nu dihasilkeun dina périodeu ieu nyaéta suasana kaagaman anu katangén tina naskah nyaéta agama Hindu-Budha anu gumulung jeung ajaran Pribumi saméméh kapangaruhan ku Islam. Naskah-naskah petingan nu dihasilkeun dina périodeu ieu di antarana:
- Carita Parahiyangan
- Sanghyang Siksa Kandang Karesian
- Séwaka Darma
- Sanghyang Sasana Maha Guru
- Bujangga Manik
- Pantun Ramayana
- Sri Ajnyana
Rujukan
- ↑ Undang-undang No.43 tahun 2007 ngeunaan Perpustakaan dina bab Pengertian Umum
- ↑ (nl) Poerbatjaraka (1926). Arjuna-Wiwāha. Tekst en Vertaling, ‘s-Gravenhage: Martinus Nijhoff, kaca 287.
- ↑ (id) Saleh Danasasmita, et.al. (1987). Sewaka Darma, Sanghyang Siksa Kandang Karesian, Amanat Galunggung: Transkripsi dan Terjemahan, Bandung: Bagian Proyek Penelitian dan Pengkajian Kebudayaan Sunda (Sundanologi) Dirjen Kebudayaan Departemen Pendidikan dan Kebudayaan.
- ↑ a b (id) Edi S. Ekadjati 1988, Naskah Sunda:Inventarisasi dan Pencatatan. Bandung: UNPAD dan Toyota Foundation.
- ↑ (nl)Holle, K.F. (1882). Tabel van Oud-en Nieuw-Indische Alphabetten. Bijdrage tot de Paleographie van Nederlandsch-Indie, Batavia: s'Hage, kaca 17.
- ↑ a b Edi S. Ekadjati, 1996, 'Cultural Plurality: The Sundanese of West Java' dina Ann Kumar jeung John H. Mcglynn (ed.) Illumination: The Writing Traditions of Indonesia. Hlm. 106-128. Jakarta: The Lontar Foundation


text:
Yayat Sudaryat*
- Kurikulum atikan di Indonésia terus barobah geusan ngaluyukeun diri kana robahna
kamekaran paélmuan katut pameredih panéka jaman. Ari robahna kurikulum téh rata-rata antara 6–10 taun. Bédana kurikulum téh pangpangna dina lebah titincakanana, nya éta dumasar kana jejer bahan, sistem unit, téma, jeung kompeténsi. Kurikulumna teu goréng alias geus hadé, da anu héngkérna mah lebah prakna, praktékna, atawa impleméntasina.
Dina awal kamerdikaan Indonesia, kurikulum nu mimiti dipaké di sakola-sakola di Indonesia nya eta Kurikulum 1947. Ieu kurikulum teh disampurnakeun taun 1950, anu tuluy diganti ku 1958 kalayan dipake nepi ka taun 1964. Najan ari resmina mah dilaksanakeun taun 1965.
Dina wengkuan waktu 1950-1968 dua kali robah kurikulum keur SMP jeung opat kali keur SMA. Kurikulum SMP robah ku munculna Kurikulum 1962 (Rencana Pelajaran SMP Gaya Baru) jeung Kurikulum 1967 anu dipake taun 1968. Kurikulum SMA robah ku munculna Kurikulum 1952, Kurikulum 1961 (Kurikulum SMA Gaya Baru), Kurikulum 1964 (Separated subject curriculum), jeung Kurikulum 1968 (Correlated subject curriculum). Kurikulum 1968 tuluy disarungsum jadi Kurikulum 1975 (integrated curriculum organization). Kurikulum 1975 dipake tur disampurnakeun 1984 (Kurikulum 1975 yang Disempurnakan) nepi ka teu eces bedana.
Dumasar amanat GBHN minangka Tap MPR No. II/MPR/1983 anu negeskeun yensistem atikan perlu diluyukeun kana kabutuh pangwangunan di sagala widang, lahir Kurikulum 1984. Dina ieu kurikulum aya struktur program inti anu wajib jeung pilihan. Kurikulum basa, kaasup basa Sunda, disusun dumasar unit (maca, kandaga kecap, struktur, nulis, pragmatik, jeung apresiasi basa-sastra).
Dirobahna jeung disampurnakeunana kurikulum teh can bisa ngundakkeun ajen atikan. Pikeun ngungkulan kahengkeran tina kurikulum samemehna, nya disusun deui Kurikulum 1994. Tim panyusun kurikulum meunang pamairan ti Badan Pertimbangan Pendidikan Nasional (BPPN). Aya sawatara istilah anu dirobah, di antarana wae, tujuan instruksional diganti jadi tujuan pembelajaran. Dina ieu kurikulum aya hengkerna boh nu sipatna horisontal boh vertikal antareusi kurikulum. Tumpang tindih horisontal ebreh ku dibalikan deui jejer pedaran (pokok bahasan) antara widang studi nu hiji jeung widang studi sejenna. Tumpang tindih vertikal ebreh ku dibalikan deui eusi mata pelajaran antarjenjang atikan nepi ka karasa ngabosenkeun.
Kurikulum 1994 dipake nepi ka munculna Kurikulum 2004, anu disusun taun 2003 kalawan sesebutan Kurikulum Berbasis Kompetensi (KBK). Kurikulum 2004 (Standar Isi) disarungsum taun 2006 jadi Kurikulum Tingkat Satuan Pendidikan (KTSP). Dina ieu kurikulum dibedakan antara kurikulum nasional (Kurnas) dan kurikulum muatan lokal (Mulok).
Mapag taun 2014 katembong bakal robah deui kurikulum teh, anu cenah bakal dirarancang tur dipake taun 2013. Kumaha ari kurikulum Mulok basa jeung sastra Sunda? Sigana perlu reformulasi jeung reposisi.
- Kurikulum Basa jeung Sastra Sunda (rek naon wae ngaranna KBK, SKKD, atawa
KTSP), salila ini nyarande kana raraga kurikulum nasional basa Indonesia, anu eusina opat aspek kaparigelan basa (ngaregepkeun, nyarita, maca, jeung nulis) anu dasarna teknologi, informasi, jeung komunikasi (TIK). Ieu teh karasana hengker lantaran eusi kurikulum kurang nyunda nepi ka karasa kendonesen. Upamana wae, aya kompetensi dasar (KD) “Musikalisasi puisi”, anu teu pati ngeunteungkeun kandaga budaya Sunda, beda jeung “gending karesmen”.
Sigana kurikulum basa jeung sastra Sunda (satuluyna: Kurikulum BSS) lain ngan ukur kudu disarungsum, tapi perlu direformulasi jeung direposisi kalawan nuansa anyar, nya eta dumasar budaya Sunda. Palebah dieu, henteu ngaleungitkeun ciri has basa Sunda, nya eta karigelan basa, tapi nambahan eusi (substansi) budaya pikeun ngalengkepan kecap pagawean dina kompetensi dasar (baca: mun ieu istilah masih dipake keneh).
Kahengkeran sejen dina SKKD BSS, nya eta ayana KD diskusi jeung mimpin rapat. Diskusi lain bahan ajar, tapi mangrupa metode atawa teknik pangajaran. KD saperti kitu ngawatesanan jeung megatan guru pikeun ngayakeun inovasi dina mekarkeun model jeung metode pangajaran. Ari sababna, bahan naon wae bisa dilaksanakeun make diskusi. Jadi, anu pentingna lain soal diskusina, tapi bahan naon anu rek didiskusikeun atawa dirapatkeun. Kitu deui, kalungguhan murid dina kagiatan diskusi/rapat teu kudu jadi KD, tapi nyamuni wae naha murid teh jadi pamimpin, panumbu catur, girang serat, atawa anggota diskusi/rapat.
3. Dumasar kana hasil ulikan tur pamairan ti para praktisi di lapangan, sigana Kurikulum BSS perlu direformulasi dumasar budaya Sunda. Carana bisa angger make SK jeung KD aspek basa tapi dilengkepan ku substansi budaya. Upamana wae, KD “ngaregepkeun rumpaka kawih” karasa nyabeulah lantaran teu muncul “ngahaleuangkeun kawih” minangka kagiatan nyarita. Padahal dina prak-prakanana ngajar di sakola, boh dina silabus jeung RPP boh dina prungna ngajar, guru teh henteu ngan sakadar ngajarkeun ngaregepkeun rumpaka kawih, tapi mimindengna mah jeung ngahaleuangkeuanan. Ku kituna, sangkan KD-na hiji, anu ngawengku aspek ngaregepkeun jeung nyarita, bisa dipake KD basa lisan (“Ngaregepkeun jeung Ngahaleuangkeun Rumpaka Kawih”). Tapi, lamun “rumpaka kawih” rek ditempatkeun minangka wangun sastra ugeran (puisi), bisa wae dipake KD anu uansana pangalaman sastra (apresiasi jeung ekspresi sastra) nepi ka rumusan KD-na jadi “Apresiasi jeung Ekspresi Rumpaka Kawih”. Lamun rumusan KD ieu nu dipake, biasa ngawengku opat aspek basa sakaligus, nya eta kagiatan reseptif (ngaregepkeun atawa maca) jeung kagiatan produktif (nyarita atawa nulis). Palebah dieu mah gumantung puseur panitenna, naha museur kana kagiatan lisan atawa kagiatan tulis.
Pilihan KD anu bisa dipake pikeun “rumpaka kawih”, di antarana wae:
- Kaparigelan basa lisan:
“Ngaregepkeun jeung ngahaleuangkeun rumpaka kawih”
- Keterampilan berbahasa tulis:
“Maca jeung nulis(keun) rumpaka kawih”.
Nuansa budaya sejenna dina kagiatan basa, upamana wae, KD “Maca bahasan” bisa dilengkepan substansi budaya saperti “Maca bahasan ngeunaan kampung adat Sunda” atawa “Ngabahas kampung adat Sunda”. Ngan, KD saperti kitu masih karasa nyabeulah lantaran teu ngagambarkeun kagiatan siswa anu gulangkep (resiprokatif). Pikeun ngarobahna kudu ditangtukeun naha puseur kagiatanana basa lisan atawa rek basa tulis. Pilihan KD-na anu bisa dipake, di antarana wae:
- Kaparigelan basa lisan:
“Ngaregepkeun jeung ngabahas ngeunaan kampung adat Sunda”
- Kaparigelan basa tulis:
“Maca jeung nulis(keun) bahasan ngeunaan kampung adat Sunda”
Ku ayana dadasar budaya Sunda, kurikulum BSS bakal karasa nyunda. Jaba ti eta, gulangkep deui, nya ngajarkeun basa Sunda nya ngajarkeun budaya Sunda. Malah bisa disebutkeun yen pangajaran basa Sunda teh, hakekatna pangajaran budaya Sunda.
Pikeun ngareformulasi Kurikulum BSS dumasar budaya Sunda, tangtu perlu wincikan kandaga seni-budaya Sunda minangka cikal bakal eusi (substansi) anu bakal ngeusian aspek basa Sunda. Peupeujeuh, perlu dititenan yen obyek atawa panglengkep katransitifan KD basa teh ulah nyebut ngaran seni-budaya kalawan spesifik, tapi kudu umum nepi ka guru BSS di wilayah Jawa Barat mana wae bisa ngajarkeun bahan ajar luyu jeung lingkunganana. Upamana wae, KD: “Ngabahas seni tradisional Sunda” atawa “Ngabahas seni tradisional Sunda tina awi”. Ku cara kitu, guru bisa milih bahan ajar seni tradisional Sunda mana wae asal bahanna tina awi. Conto sejenna, KD: “Nyangkem jeung ngaragakeun kaulinan barudak”.
Aya sawatara Standar Kompetensi (SK) jeung KD anu bisa dipilih patali jeung kaparigelan basa. Kahiji, kagiatan basa lisan, rumusan SK-na bisa: “Murid nyangkem jeung ngebrehkeun rasa, pikiran, jeung kahayang kalawan lisan ngaliwatan ngaregepkeun jeung nyarita(keun) ngeunaan…. Ari KD-na bisa ngaregepkeun jeung nyaritakeun/ngahaleuangkeun (kawih/tembang, guguritan, wawacan, kakawihan, pupujian); ngaregepkeun jeung nyaritakeun dongeng (fabel, parabel, legenda, mite); ngaregepkeun biantara jeung biantara ngeunaan kagiatan sakola; ngaregepkeun jeung ngabahas pacabakan masarakat Sunda; ngaregepkeun jeung ngaragakeun (drama pondok Sunda, gendeng karesmen); ngaregepkeun jeung ngagunakeun tatakrama bahasa Sunda. Kadua, kagiatan basa tulis, rumusan SK-na bisa: “Murid nyangkem jeung ngebrehkeun rasa, pikiran, jeung kahayang kalawan tulisan ngaliwatan maca jeung nulis(keun) ngeunaan…. Ari KD-na bisa maca(keun) jeung nulis(keun) (sajak, carita pondok, penggelan carita pantun); maca jeung nulis(keun) bahasan (kadaharan eung inuman tradisional Sunda, imah tradisional Sunda, kesenian tradisional Sunda, lingkungan alam Sunda, awak, tutuwuhan). Cag, ah!
* Dosen Jurusan Pendidikan Bahasa Daerah
FPBS UPI Bandung


text:
Tomiichi Murayama
Tomiichi Murayama (村山 富市 Murayama Tomiichi, babar 3 Maret 1924) salah saurang pulitikus Jepang nu jadi Perdana Mentri Jepang ka-81 ti tanggal 30 Juni 1994 nepi ka 11 Januari 1996.[rujukan?] Murayama nyaéta katua Partai Sosial Demokrat Jepang (nepi ka taun 1996 Partai Sosialis Jepang) tur perdana mentri sosialis munggaran dina ampir 55 tahun.[rujukan?] Nu natrat nepi ka kiwari nyaéta pidatona dina "Pangemut-emut 50 taun ahir perang," eusi pidatone Jepang menta dihampura kasalahanna salila Perang Dunya II.[rujukan?]
Tempo ogé[édit | édit sumber]
- On the occasion of the 50th anniversary of the war's end
- Resolution to renew the determination for peace on the basis of lessons learned from history


text:
Menu Baru Web PWS Medan
Kamis, 24 April 2008
Si Kabayan Naek Gunung
Di hiji tempat aya gunung luhur pisan, sarerea hayang naek ka puncak gunung eta. Di tutugan gunung loba nu nawarkeun peta perjalanan lamun arek nuju puncak gunung eta. Aya nu petana sarua, aya nu ngaharib-harib, ampir sarua tapi aya oge nu beda pisan .
Kalakuanana rupa-rupa:
Aya nu ukur gogorowokan siga tukang obat, cenah peta manehna paling bener, paling aman lamun nuju puncak gunung.
Aya nu bari maksa siga calo angkot nu sok nyered-nyered panumpang supaya tumpak angkot nu dicaloan ku manehna ...jrrd.
Sakapeung maranehna nyalah-nyalahkeun ka peta nu ditawarkeun ku batur, malah lamun perlu make peureup keur ngayakinkeun peta manehna pangbenerna.
Kacaritakeun si Kabayan oge hayang ka puncak gunung eta teh. Nya manehna ngajugjug ka tutugan gunung. Rabul papada nanawarkeun peta ka Si Kabayan. Kabeh nyebutkeun peta manehna pangbenerna.
si Kabayan ngarasa asa di terminal angkot nu pinuh ku calo nu sok ngabebenyeng panumpang sina tumpak angkot nu dicaloan ku manehna. Sanajan manehna geus biasa sok dikekenyang ku calo angkot, tapi nempo kaayaan nu leuwih ti terminal mah, manehna kacida reuwasna:
"Ke ..ke .....heula, mana ieu teh anu bener, bingung kuring mah?"
"Nu kuring, geus loba nu tepi kaditu make peta ieu!", ceuk saurang nu nawarkeun
"Eh ....nu ieu nu bener mah, peta eta mah matak sasab", ceuk nu saurang deui
"Ah silaing mah ngacapruk, peta ieu yeuh nu bener mah", ceuk nu sejenna deui.
Jebul nu beungeutna sangar, nawarkeun bari hahaok jeung sisigeung:
"Nyalingkir siah, hayang dibabukan ku aing. Tah ieu Kang, peta nu pangbenerna mah, nu sejen mah kabeh matak sasab. Keun ku kuring arek dibabukan nu nawarkeun teu bener, NGARUGIKEUN jeung NYASABKEUN wungkul kanu arek ka gunung"
Si Kabayan soak, ningali jalma sangar bari hahaok, tapi terus nanya: "Akang parantos kaditu ka puncak Gunung?"
"Acan ...acan, Akang mah BETAH keneh ditutugan gunung, engke kahareup. Tapi geus loba nu make peta ieu keur nuju ka puncak", ceuk si "sangar" teh.
"Oh upami kitu mah, manawi aya saurang weh, nu parantos turun deui ti puncak, wawartos kumaha lamun nganggo peta nu ieu?"
Ditanya kitu, gantawang teh nu sangar ngambek bari ampir nampiling si Kabayan. Untung si Kabayanna ngacir lumpat. Panasaran si Kabayan tatanya kaditu-kadieu sugan aya nu geus balik deui ti puncak atawa paling henteu aya nu nyaho aya nu geus balik deui. Ngan hanjakal pisan
Si Kabayan ukur ngadenge beja, LOBA NU KA PUNCAK MAH, NGAN EUWEUH SAURANG OGE NU BALIK DEUI, NGABEJAAN MANA PETA NU BENER .....
Tungtungna si Kabayan, da hatena tetep hayang ka puncak, make peta nu cocog we jeung hate manehna. Nya duka tepi henteuna mah manehna ka puncak gunung. . . . .
Baktos
Kang Waluya
Posted by PWS - Medan at Kamis, April 24, 2008
Labels: Inspirasi
Tidak ada komentar:
Langganan: Poskan Komentar (Atom)


text:
Bagi yang ingin mencoba menjadi seorang MC, pada Artikel kali ini saya akan berbagi teks sederhana untuk MC resepsi pernikahan dalam bahasa sunda. Teks kali ini merupakan acara pernikahan secara umum, anda bisa menyesuaikannya dengan tradisi acara pernikahan di daerah anda.
Berikut adalah contoh teks pembawa acara resepsi pernikahan dalam bahasa sunda.
BUBUKA
Assalamua’laikum Wr. Wb.
Bapak-bapak, Ibu-ibu para wargi sadayana anu sami llinggih, hormateun simkuring.
Sakumaha ka uninga ku sadayana, Alhamdulillah calon panganten pameget miwah rombongan parantos sumping ngaleut ngengkeuy ngabandaleut,ngembat-ngembat nyatang pinang. Bismilah, purwa wiwitan ieu pamuka carita minangka pamuka acara. Babasan padika pagawean lamun nangtung ka jungjunan, sing lulus bantun jeung tumbu buah seureuhna.Neda panyaksen acara bade dikawitan.
MAPAG CALON PANGANTEN PAMEGET
Pangersa calon panganten pameget miwah rombongan.Jagong tuhur meunang ngunun haturan wilujeng sumping, di sugeng ing pucu galuh kelurahan katelahna,tempat anyar pangharepan sarakan keur kahirupan kulawargi.Calon panganten Istri, bisi si jalu hanjelu si lanang honcewang, sumangga geura hayap calon panganten pameget miwah rombongan.
PANGALUNGAN MANGLE
Tawis panampian tatamu, tanda kameumeut, kadeudeuh, tawis asih ti kakasih, tanda tresna kanyaah, mangga geura kalungkeun eta mangle tawis pangrungrum hate perseka kabersihan manah (mangle di kalungkeun).Haturan wilujeng sumping kacalon panganten pameget. Tutut gunung keong reuma, sumangga geura gek calik.
SESERAHAN
Teu sae miulan awi, mere cai geusan mandi, mere huhut tina guguran.Namung kedah di bejer beaskeun,kembang boled nu tetela.
Para hadirin miwah para tatamu sadayana, acara urang kawitan ku lantunan kalam ilahi nu bade di lantunkeun ku ____________________________
Ngahaturkeun nuhun ka ____________________ Nuparantos ngalantunkeun kumandang kalam ilahi, mudah-mudahan ageung manfaatna kanggo numaoskeun khususna, umumna ka urang sadaya anu sami-sami ngupingkeun. ”amin”.
Calon panganten pameget miwah rombongan, mugi teu janten kekeling galih renghat nya mamnahan, aya naon nya pamaksadan. Numawi jauh-jauh di jugjug anggang-anggang di teang. Sumangga geura wakcakeun masing balaka (Sumangga ka pangersa kasepuhan calon panganten pameget dihaturanan kapayun kanggo ngadugikeun lebetning kalbu jeroning ati).
PANAMPIAN
Para wargi sadayana, nembe sami-sami nyakseni gerentes kalbu kasepuhan ti pihak calon panganten pameget miwah rombongan. Lain lantung tambuh laku sanes lunta tanpa seja, purwa aya nu di maksad, seja ngaitkeun janji pasini , manjangkeun simpai babarayaan, sakotretna tina hate.
Kumargi eta mangga geura hayap calon panganten pameget miwah cacandakanana
Mangga cacandakan hiji di dugikeun secara simbolis ku Ibu calon panganten pameget di tampi ku Ibu calon panganten istri.Nusanes namah di antaykeun wae.
(Mangga calon panganten pameget di candak kalebet heula kangge di dangdosan).
AKAD NIKAH
Jangji urang pastikeun subaya urang nyatakeun. Nudiseja mang nyata neda panyakseni ti para wargi sadayana, Upacara akad nikah seja dikawitan.(Mangga candak calon panganten istri ka luar).
Sumangga ka pangersa bapa petugas ti Kantor Urusan Agama kanggo ngalaksanakeun Akad Tikah…………………………………………………..
Alhamdulillah wa sukrulillah kalawan rido gusti anu maha welas tur nu maha asih, oge pangdu’a ti sadayana, akad nikah parantos rengse kalayan lancar.
Acara salajengna di teraskeun kana sungkeman.(Mangga ieu acara disanggakeun kka pangersa_____________________)
DO’A
Acara munggaran dugi ka akhir parantos rengse, mugi urang sadayana aya dina panangtayungan Gusti nu maha suci. Kukituna kanggo panganteb kahoyong urang sadaya di lajengkeun kana do’a.Kangge mimpin ieu do’a. mangga ka pangersa __________________ di haturanan.
Ti pribados salaku pangatur waktos, bilih aya basa nu teu sampurna, teu merenah sareng tata titi,undak unduk basa, hapunten anu di teda. Urang pungkas ieu acara ku maos hamdalah
Wabillahi taufiq wal hidayah Wassalamualaikum Wr. Wb.
Demikian contoh teks untuk pembawa acara resepsi pernikahan dalam bahasa sunda. Untuk yang ingin mencobanya teks tersebut bisa dijadikan acuan. Semoga bermanfaat.


text:
1Al Masih teh geus nandangan sangsara badaniah. Aranjeun kudu eling kana hal eta, malar meunang kakuatan. Sabab anu nandangan sangsara badaniah ku karana iman, eta teh geus taya patalina deui jeung dosa. 2Ti semet ayeuna ka hareup, sesa umur teh ulah dipake kumawula ka hawa napsu, tapi kudu dipake ngesto ka Allah. 3Lesotkeun kabiasaan ngumbar karep, nya eta anu jadi kabiasaanana jelema-jelema anu teu percaya ka Allah. Bareto ge geus sareubeuh hirup sakama-kama, borak-borak, rucah, mabok-mabok, jeung nyembah ka brahala-brahala teh! 4Jelema anu teu nyembah ka Allah mah, ayeuna tangtu bae heraneun; ku sabab aranjeun henteu milu deui guyang dina kolomberan anu sakitu rujitna; tuluy bae maranehna mah ngagogoreng. 5Tapi kalakuan maranehna nu kitu teh, baris aya balitunganana jeung Mantenna; Allah anu saged nibankeun hukum adil, boh ka nu harirup, kitu deui ka nu geus paraeh. 6Pangna anu geus maraot oge diwawaran Injil teh, supaya maranehna, ana geus paraeh sakumaha galibna manusa tea, bisa tetep hirup sasarengan jeung Allah nu jumeneng. 7Sagala perkara geus tereh kana wekasan. Nu matak kudu cegahan, kudu eling pikir, malar bisa husu neneda. 8Utamana pisan mah, kudu enya-enya silih pikanyaah. Sabab najan alah sakumaha salahna oge, ari ku kanyaah mah kasilep. 9Kudu daek katumpangan batur bari ulah ngarasula. 10Rejeki nu katarima, ku sing saha bae, kudu dipake keur silih tulungan; eta nandakeun yen aranjeun teh jadi pangurus anu hade dina makihikeun rupa-rupa berkah ti Allah. 11Anu osok hutbah, anu dihutbahkeun teh kudu dawuhan-dawuhan Allah. Anu ngalakonan papancen jamaah, kudu rumasa yen kuat soteh, ngalampahkeunana, estu ngan ku karana pangdeudeulna kawasa Allah. Ku jalan kitu, dina sagala rupa perkara, Allah baris dimulyakeun ku karana Isa Al Masih. Nya Mantenna Nu kagungan kahormatan sarta kakawasaan, salalanggengna. Amin. 12Paramitra! Ulah kaget ku siksaanana cocoba, najan karasana teh kaliwatan beuratna. 13Malah beuki banget, eta sangsara — saperti anu kalakon ku Al Masih — kudu beuki dipake bungah. Tangtu engke karasa sukana, anu taya babandinganana, di mana Al Masih geus pinton kamulyaan. 14Kudu ngarasa bagja mun aya anu ngahina pedah aranjeun anut ka Al Masih. Sabab eta teh, tandaning Ruh Agung, nya eta Ruh Allah geus ngancik di diri aranjeun. 15Kahade timbulna sangsara teh, ulah ku lantaran salah sorangan; upamana bae lantaran maehan, maling, jahat, atawa hianat ka batur. 16Sabalikna, upama sangsara teh lantaran anut ka Al Masih, teu kudu era; malah kudu muji sukur ka Allah, dumeh aranjeun kaasup umat Al Masih. 17Kiwari enggeus wancina pangadilan teh dimimitian. Anu diheulakeun teh nya eta ngadilan warga-warga umat Allah ku manten. Upama dimimitianana ti urang heula mah, beu, sakumaha teuing pibalukareunana ka jelema-jelema anu teu percaya kana Injil pangwawaran ti Allah! 18Cacakan jelema hade geus seuseut salamet, mana komo jalma nu dosa doraka, kumaha pitemaheunana? 19Ku sabab eta, anu sangsara ku karana nohonan pangersa Allah teh, sing sumerah ka Mantenna, — Allah Anu murbeng alam tur satuhu — sumerah ku jalan lampah nu hade.
Copyright
Learn More


text:
Kamis, 23 Februari 2012
resensi Ananda teli 004
RESENSI NOVEL SUNDA
Nama : Ananda Teli Rahmanita
Kelas : XI IPA 6
Judul : Buron
Pangarang : Aam Amilia
Penerbit : Pustaka Amaldi
Jumlah kaca : 159
Kaping Terbit :Juli !983
Ukuran buku : 11,8x17,8 cm
“Enyaan Umi the teu nanaon. Boa dina manah mah bendu, cenah meureun gaduh salaki the mani teu werat mangmeserkeun korsi-korsi acan”. Eta the salah sahiji conto sasanggeman dina novel “Buron”. Novel ieu nyaritakeun hiji pasangan anu ngalakonan ieu hirup di dunya nu loba kateujujuranna. Salakina, Kang Andika boga pamadegan nu disebat sikep idealisme keur hirup di dunya., mung pamajikanana Neng Umi, sok nyeri hate ku kalakuan salakina, tapi teu bisa ngedalkeun lantaran gedena kanyaah manehna ka salaki teh.
Novel ieu cocok diaos ku rumaja jeung kolot. Sabab loba palsapah hirup anu katorehkeun di ieu novel. Alusna, novel ieu nganggo basa nu sapopoe dianggo ku urang. Ngan, lamun maca ieu novel sok rada lieur sorangan lantaran aya sababaraha kecap nu teu awam.
Loba pisan nilai kahirupan nu dituliskeun ku pangarang, sabab eta, lamun maca ieu novel, urang kudu ngarti naon nu keur disampekeun ku pangarang the. Lain saukur kalimah ti manah sang pamajikan.
Diposkan oleh XII IPA 6 SMAN 1 Baleendah di Kamis, Februari 23, 2012
Label: tugas, Tugas Resensi
Langganan: Poskan Komentar (Atom)
Entri Populer
-
Resensi novel Payung Butut Jejer buku : Payung butut Panulis : Ahmad Bakri Pamedal : Tjupumanik,...
-
§ Judul Buku : Si Kabayan Jadi Dukun § Pangarang : Moh.Ambri § Penerbit : PT Kiblat Buku Utama § Taun medal katut citakanana :...
-
Jejer buku : Panganten Panulis : Deden Abdul Aziz Pamedal : PT Kiblat Buku Utama Citakan : Citaka...
-
Judul : Maju Jurang Mundur Jungkrang Pangarang : Ki Umbara Taun Terbit : 1986 Kandel Buku : 88 kaca ...
-
Jejer Buku : Buron Pangarang : Aam Amilia Pamedal : Pustaka Amaldi Taun medal ...
-
Judul : Babalik Pikir Pangarang : Samsoedi Panerbit : Girimukti Kaping terbit : 1932 Juml...
-
Judul : Nu Kaul Lagu Kaleon Pengarang : .R .A.F. Penerbit : Kiblat Jumlah Kaca : 100 Kaping Terbit : Pebruari “Ke…ke… ...
-
Judul : Bentang Pasantren Penulis :Usep Romli H.M Penerbit :Ki...
-
Judul :Lembur Singkur Pengarang : Abdullah Mustappa Penerbit : Giri Mukti Kandel buku ...
-
Résénsi Babalik Pikir Judul : Babalik Pikir Pangarang : Samsoedi Penerbit : Giri Mu...


text:
Jejer Buku : Laleur BODAS
Panulis : Samsu
Pamedal : PT Kiblat Buku
Utama
Jl. Gumuruh No.38,
Bandung 40275
Parancang Jilid : Deddy Subandi
Ilustrasi Jilid : Yusuf Afendi
Citakan : Citakan ka-1, Bale
Pustaka,1940
Kandel Buku : 188 kaca
Harga : Rp 20.000,-
Laleur Bodas teh mangrupakeun carita jienan samsu, nyaritekeun Basri nu watakna sabar hahadéan jeung Lili. Dina hiji peuting
waktu keur nariis di Haur Duni, maranéhna bet merengo Didi nu boga watek jahat nyieun lampah teu uni
jeung Sumarni. Didi terus ngunek-ngunek, hayang nyilakakeun Basri. Basri haben
diganggu maké rupa-rupa jalan. Sajeroning kitu, Basri sok narima surat
pondok ti “Laleur Bodas”, tepi ka manéhna remen salamet tina laku jahat
panggawé deungeun. tah nu jadi "Laleur Bodas" teh si Ghani anu boga watek Watakna hade, bageur, nyaah kana kahadean. ieu novel teh gaduh kaunggulan nyaeta
- Bahasa novelna merenah, gampang dipiharti.
- Caritana matak panasaran jeung pinunjul.
- Caritana pakait rapih, caritana hese ditebak.
- Pangarangna pinter nyamunikeun saha eta laleur bodas.
- Carita cintana rame. Teu kawas carita bobogohan budak ngora nu biasa.
tapi aya kalemahanana nyaeta :
- Alur caritana teu pati cocok kanggo budak anom. Kusabab caritana nyaritakeun hiji kulawarga.
- Kalobaan dibeberkeun idetitas laleur bodasna.
Panokohan
1.Basri : Tokoh nu utami.
Watakna sabar, teu taliti, wanian, nyaah pisan ka nu jadi
kabogoh.
2. Lili : Istri anu
mikacinta ka basri. Watakna sabar,
3. Didi : Nu jadi tokoh anu
jahat. Watakna sombong, adigung, heuras.
4. Ghani : Anak Buah subita.
Nu jadi Laleur Bodas. Watakna hade, bageur, nyaah kana
kahadean.
5. Gapur : Anak Buah Subita.
Watakna Jahat, nurut ka Subita.
6. Subita : Tokoh jahat.
Watakna goreng.
Jeung sajabana.
posted under |


text:
Unsur kimia
Unsur kimia (kadang ukur disebut unsur) téh mangrupa matéri nu disusun ku atom-atom nu jumlah proton jero intina sarua. Tah jumlah proton ieu nu katelah wilangan atom unsur. Pikeun conto, sakabéh atom nu jumlah proton na intina aya 6 disebutna atom unsur karbon, jeung sakabéh atom nu boga 92 proton na intina disebut atom unsur uranium.
Di dieu disadiakeun daptar unsur nurutkeun ngaran, nurutkeun lambang, jeung nurutkeun wilangan atom. Paling merenah mun dipintonkeun dina bentuk tabel periodik, nu ngumpulkeun/nyusun unsur-unsur dumasar kana kamiripan sipat-sipatna.
Atom-atom unsur nu sarua nu intina ngandung jumlah neutron nu béda disebut isotop unsur. Unsur murni bisa aya dina kaayaan unit monoatomik, diatomik, atawa poliatomik nu disusun ku atom-atom nu sarupa. Nu kieu disebutna alotrop.
Ngaran resmi unsur-unsur kimiawi ditangtukeun ku International Union of Pure and Applied Chemistry, IUPAC, nu sacara umum nyokot ngaran nu dipilih ku nu manggihanana. Unsur kimiawi ogé dibéré lambang kimiawi nu unik, dumasar kana ngaran unsurna (teu kudu basa Inggris). (Pikeun conto, karbon lambangna 'C', ari sodium (vérsi Inggris) lambangna 'Na', tina kecap Latin "natrium"). Lambang kimiawi dipaké sacara internasional, sedengkeun ngaran unsurna bisa waé ditarjamahkeun kana basa séwang-séwangan. Lambang kimiawi ditulisna kapital (aksara kahiji), sedengkeun ngaran lengkepna mah henteu, samodél dina conto tadi, iwal mun aya di awal kalimah.
Unsur-unsur bisa ngagabung (réaksi) jadi sanyawa murni (samodél cai, uyah, oksida, jeung sanyawa organik). Umumna sanyawa-sanyawa ieu mibanda hiji wangunan stoikiométri jeung struktur sarta sipat nu mandiri.
Sababaraha unsur, utamana unsur logam, ngagabung jadi struktur anyar nu wangunanana bisa rupa-rupa (samodél alloy logam). Dina kasus modél kieu, leuwih merenah nyebut fase batan sanyawa.
Sacara umum, bahan kimia bisa waé diwangun ku campuran rupa-rupa nu di luhur.
Daptar eusi
Pedaran[édit | édit sumber]
Unsur panghampangna, nyaéta hidrogén (H) jeung hélium (He). Sakabéh unsur nu bareurat dijieun, boh alami atawa artifisial, maké rupa-rupa cara nukléosintésis, kaasup fisi nuklir.
Nepi ka 2006, aya 117 unsur (dina jihat ieu, "aya" téh ngandung harti kungsi kasaksian ayana, najan ukur saéhé hasil luruhan, nu bisa dibédakeun ti unsur lianna)[1][2]. Ti nu 117 ieu, 94 aya sacara alami di Marcapada, nu genep ti antarana aya dina jumlah renik: téhnésium (nomer atom 43), prométium (61), astatin (85), fransium (87), néptunium (93), jeung plutonium (94). Unsur nu 94 ieu, ditambah kalifornium (98), geus kadetéksi aya di mayapada dina spéktra béntang jeung supernova, tempt kabentukna unsur radioaktif nu umurna pondok.
Tempo ogé[édit | édit sumber]
- Kimia
- Papanggihan unsur kimia
- Ayana unsur kimia di alam
- Ngaran unsur sistimatis
- Elements song
- Fictional element
- Unsur kimia nu dingaranan saluyu jeung nu manggihna
- Unsur kimia nu dingaranan saluyu jeung tempat manggihna
- Sanyawa kimia
- Citakan pikeun eusi kaca unsur-unsur kimia
Tumbu kaluar[édit | édit sumber]
Catetan suku[édit | édit sumber]
- ↑ Sanderson, Katherine (17 October 2006). "Heaviest element made - again". nature@news.com. Nature (journal). Diakses pada 19 Oktober 2006.
- ↑ Phil Schewe and Ben Stein (17 October 2006). "Elements 116 and 118 Are Discovered". Physics News Update. American Institute of Physics. Diakses pada 19 Oktober 2006.


text:
Jambi
-
Pikeun kagunaan séjén, tempo Jambi (disambiguasi).
Jambi nyaéta hiji propinsi di Indonésia nu aya di basisir wétan bagéan tengah Pulo Sumatra. Jambi ogé mangrupa ngaran hiji kota di propinsi ieu.
Populasi Propinsi Jambi aya 2.400.940 jiwa dumasar sénsus taun 2000.
Daérah Tingkat II[édit | édit sumber]
Daérah Tingkat II di Propinsi Jambi nyaéta:
- Kabupatén Batang Hari
- Kabupatén Bungo
- Kabupatén Kerinci
- Kabupatén Merangin
- Kabupatén Muaro Jambi
- Kabupatén Sarolangun
- Kabupatén Tanjung Jabung Timur
- Kabupatén Tanjung Jabung Barat
- Kabupatén Tebo
- Kota Jambi


text:
Haseup
Haseup nyaéta hasil pembakaran anu henteu sampurna ti bahan - bahan bakar nu tangtu[1]. Ieu hartosna yén lamun kalolobaan ti bahan bakar anu pangumumna bisa kabeuleum sacara sampurna, lingkungan moal aya haseup. Lolobana ti bahan bakar ngandung karbon, hidrogen, oksigen, nitrogen, saeutik walirang, sarta kamungkinan ogé lebu mineral[1]. Lamun bahan bakar ieu bisa kabeuleum sacara sampurna, hasil ahirna nyaéta karbondioksida, uap cai, sarta nitrogen leupas anu kabéhanana henteu picilakaeun[1]. Lamun walirang aya, sajumlah leutik sulfur dioksida ogé baris dikaluarkeun, sarta nalika zat ieu napel kana hawa sarta uap cai, zat ieu jadi asam anu boga sipat ngarusak[1].
Demi pembakaran anu sampurna, bahan bakar kudu miboga cukup hawa supaya lumangsung oksidasi anu lengkep dina suhu anu luhur[1]. Kaayaan-kaayaan ieu hésé pikeun dihontal, utamana dina bahan - bahan bakar padat, sarta hasilna nyaéta haseup[1]. Antrasit sarta batu arang bisa dibeuleum tanpa ngahasilkeun haseup alatan henteu ngandung zat anu gampang nguap[1]. Tapi batu bara ngora bisa jadi busuk dina suhu anu rada rendah ku kituna gas-gas sarta bahan téh jadi bébas[1]. Gas-gas sarta bahan éta ngagabung kalayan debu sarta lebu sarta ngahasilkeun haseup[1].
Haseup pohara ngarusak[1]. Haseup ngarusak kaséhatan, taneuh, sarta tutuwuhan[1]. Di kota-kota industri, haseup bisa nurunkeun kakuatan sinar panonpoé, utamana sinar-sinar ultraviolet anu pohara penting pikeun kaséhatan[1]. Lamun angin henteu nyebarkeun haseup éta, kamungkinan kota-kota industri baris miboga pepedut-pepedut haseup saban poé[1]. Sabenerna, di tempat lumangsungna pepedut anu haseupan éta, angka kematian mindeng jadi naék alatan panyakit paru-paru sarta jantung[1].
Durukan kai mereun cara pangkolotna pikeun pemanasan sarta masak, sarta geus dipaké ku manusa salila puluhan rébu taun.[2] Pembakaran biomassa, kawas kai, kokotor sato sarta sésa pepelakan, masih dipaké pikeun masak sarta pemanasan ti populasi global, utamana di nagara-nagara nu kurang berkembang.[2] Dina dunya industri, sarta di nagara-nagara kalayan iklim usum tiis, kai sarta biomasa séjénna loba dipaké pikeun produksi panas ku potongan kai di padumukan, kompor sarta perapian.[2]
Haseup ka tutuwuhan akibatna pohara picilakaeun. Haseup pacampur jeung "pernapasan" tutuwuhan sarta nutupan cahaya panonpoé anu diperlukeun éta[1]. Remen ogé, asam dina haseup ngarusak tutuwuhan sacara langsung[1]. Kiwari, loba kota ngayakeun kampanyeu-kampanyeu sacara aktip pikeun ngurangan haseup atawa pikeun nyegahna supaya henteu ngabalukarkeun karuksakan[1].


text:
Folklor
Folklor nya éta adat istiadat tradisional jeung carita ra’yat nu diwariskeun sacara turun-tumurun tapi heunteu dibukukeun; élmu adat istiadat tradisional jeung carita rahayat anu henteu dibukukeun. [1] Sacara étimologi folklor asalna tina kecap folk jeung lore.[2] Folk hartina kolétif atawa ciri-ciri fisik jeung kabudayaan nu sarua dina masarakat, sedengkeun nu dimaksud lore nya éta tradisi tina folk.[2]
Numutkeun Danandjaja foklor nya éta sakelompok jalma nu miboga ciri-ciri fisik, sosial, jeung kabudayaan nepi ka bisa dibédakeun ti kelompok-kelompok lianna. [2] Harti folklor sacara umumna nya éta sabagéan kabudayaan hiji koléktif nu sumebar tur diwariskeun sacara turun-tumurun di antara koléktif naon waé, sacara tradisonal dina vérsi nu béda boh dina wangun lisan boh dina wangun conto nu dibarengan ku isarat atawa hal naon waé sangkan teu gancang poho (mnemonic device).[3]
Numutkeun Soeryawan, folklor nya éta wangun kasenian nu lahir ti masarakat tur sumebar di masarakat.[4] Ciri tina ieu seni budaya mangrupa ébréhan pangalaman manusa nu has dina wangunna éstétis-atistis.[4]
Numutkeun Rusyana foklor téh mangrupa bagéan tina carita nu geus lila hirup dina tradisi hiji masarakat. [4] Sedengkeun numutkeun Iskar dina H.U. Pikiran Rakyat (22 Januari 1996) folkor nya éta kajian kabudayaan rahayat leutik boh unsur matéri boh unsure nonmatéri.[4] Éta kajian museur kana masalah kapercayaan rahayat, adat istiadat, pangaweruh rahayat, basa rahayat (dialék), sastra rahayat, kasenian rahayat, sarta pakéan rahayat.[4]
Daptar eusi
- 1 Sajarah kamekaran folklor
- 2 Ciri-ciri Folklor
- 3 Folklor di masarakat Sunda
- 3.1 Folklor lisan (verbal folklor)
- 3.2 Folklor satengah lisan (partly verbal folklore)
- 3.3 Folklor lain lisan (nonverbal folklore)
- 4 Referensi
Sajarah kamekaran folklor[édit | édit sumber]
Folklor mangrupa salasahiji kabeungharan sastra heubeul.[4] Ieu sastra folklor mekar sanggeus William John Thoms, salah saurang ahli kabudayaan ti Inggris ngabéwarakeun artikelna dina majalah Athenaeum No. 982 tanggal 22 Agustus 1846 kalawan sandi asma Ambrose Merton.[5]
Dina éta majalah Thoms nyieun istilah folklor pikeun kasopanan Inggris, tahayul, balada, jeung ngeunaan hal-hal dina mangsa katukang nu saméméhna disebut antiquities, popular antiquities, atawa popular literature.[5] Tisaprak harita, folklor jadi istilah anyar dina kabudayaan.[5] Tapi dina taun 1865 E.B. Taylor ngawanohkeun istilah culture kana basa Inggris.[5] Éta istilah mimiti diwanohkeun dina karanganana kalawan judul Researches into the Early History of Mankind and the Development of Civilization.[5]
Alatan hal éta, istilah culture diidéntifikasikeun jeung kabudayaan dina umumna, sedengkeun istilah foklor ngan ngawengku kabudayaan nu sumebar sacara lisan wungkul.[5]
Di sawatara nagara, masih kénéh aya nu ngagunakeun istilah lain pikeun foklor saperti di Prancis nu ngagunakeun tradision populair, sarta di nagara-nagara Eropa lianna nu ngagunakeun istilah volkskunde jeung fol-liv (folk life). [5]
Ciri-ciri Folklor[édit | édit sumber]
Foklor tangtuna waé béda jeung kabudayaan lianna, kulantaran miboga karakteristik atawa cicirén nu tangtu.[6]
Numutkeun Danandjaja 1997, ciri-ciri utama folklor nya éta:
- Sumebarna ngaliwatan lisan.[6]
- Sipatna tradisional nu sumebar dina wangun nu relatif sarua.[6]
- Miboga varian-varian nu béda. Hal ieu balukar tina cara sumebarna nu ngaliwatan lisan nepi ka aya prosés interpolasi.[7]
- Sipatna anonim nya éta ngaran nu nyiptakeunana teu dipikanyaho ku masarakatna.[7]
- Miboga rumus atawa pola nu tangtu tur ngagunakeun kekecapan nu nyamuni ma’nana (implisit).[7]
- Miboga pungsi minangka sarana atikan, hiburan, protés sosial, sarta proyéksi (eunteung) tina kahayang hiji masarakat.[7]
- Sipatna pralogis, miboga logika sorangan nu teu saluyu jeung ilaharna logika umum.[7]
- Milik hiji koléktif, lantaran sipatna anu anonim téa nepi ka ngabalukarkeun unggal anggota kolektif ngarasa miboga éta budaya.[7]
- Folklor sacara umum sipatna polos, lugu, tur spontan alatan mangrupa proyéksi émosi manusa nu maniféstasina pangjujurna. [7]
Folklor di masarakat Sunda[édit | édit sumber]
Folklor nu aya dina hirup kumbuh masarakat Sunda sarua jeung folklor di daérah lianna nu ngawengku folklor lisan (verbal folklore), folklor satengah lisan (partly folklore), jeung foklor lain lisan (nonverbal folklore).[4]
Folklor lisan (verbal folklor)[édit | édit sumber]
Numutkeun Rusyana (1976) folklor lisan atawa sastra lisan miboga kalungguhan minangka kabeungharan budaya hususna kabeungharan sastra; minangka modal aprésiasi sastra lantaran sastra lisan geus bisa ngarahkeun masarakat nepi ka bisa ngaprésiasi sarta weruh kana ide jeung hal-hal puitik dumasar prakték nu geus jadi tradisi; minangka dasar komunikasi antara nu nyipta jeung masarakat dina harti ciptaan dumasar sastra lisan.[4]
Carita prosa rahayat[édit | édit sumber]
- Mite
Mite nya éta carita nu miboga kasang tukang sajarah, dipercaya ku masarakat minangka carita nu bener-bener kajadian sarta dianggap suci jeung di jerona loba hal-hal goib.[8] Biasana tokoh dina ieu carita nya éta déwa-déwi. [8]
- Legénda
Legénda nya éta carita rayat bihari nu aya patalina jeung sajarah.[8] Di jerona aya kajadian-kajadian nu dibayangkeun aya dina sajarah.[4] Biasana kajadianana ogé lain hal nu biasa. [4]
- Dongéng
Dongéng nya éta babad beunang ngaréka, babad karangan anu heunteu kajadian saenyana anu mohal jadina.[9] Rusyana nétélakeun yén dina sastra Sunda, dongéng bisa dipasing-pasing jadi:[4]
-
- Carita karuhun
Carita nu lalakonna manusa nu laku lampahna dianggap miboga mangpaat pikeun hiji kelompok masarakat.[4] Masarakat nganggap tokoh éta carita salaku karuhun saperti sesepuh nu geus tilar dunya sarta éta sesepuh téh dipihurmat.[4]
-
- Carita kajajadén
Carita nu lalakonna manusa nu sanggeus tilar dunya tuluy robah jadi sato kajajadén.[4]
-
- Sasakala
Carita nu tokoh utamana atawa tokoh lianna ngan saukur mangrupa benda nu dianggap hiji asal-usul ngaran atawa kaayaan.[4]
-
- Carita dedemit
Dongéng nu palaku utamana nya éta dedemit atawa siluman.[4] Biasana ieu dedemit téh ngahukum manusa nu ngarempak hiji larangan di hiji tempat. [4]
Puisi rayat[édit | édit sumber]
Sajak atawa puisi rayat nya éta kasusastraan rayat nu geus tangtu wangunna, biasana diwangun ku sababaraha kalimah, aya nu dumasar kana mantra, panjang pondokna hiji kecap, alon henteuna tekenan sora, atawa ngan dumasar kana iramana wungkul.[10]
Dina foklor Sunda aya dua wangun puisi Sunda nu bisa disebut arkais nya éta ajimantra jeung carita pantun.[4] Istilah ajimantra dicutat tina naskah kuno Sanghyang Siksa Kandang Karesian nu ditulis taun 1518, nu hartina sarua jeung mantra kiwari.[4] Sedengkeun puisi dina carita pantun aya dua nya éta rajah jeung nataan.[4] Rajah nya éta doa salamet ti juru pantun saméméh jeung sanggeus bagéan carita pantun nu disebut nataan.[4] Conto tina puisi rayat nya éta pantun, wawacan, jeung jampé. [4]
Basa rayat (folkspeech)[édit | édit sumber]
Wangun foklor Indonesia nu kaasup kana kelompok basa rayat nya éta logat (dialék) basa Nusantara, misalna logat basa Jawa ti Indramayu nu kapangruhan ku basa Sunda, logat basa Sunda ti Banten, logat basa Jawa Cirebon, jeung logat basa Cirebon Sunda.[11]
Salian ti éta basa rayat di tatar Sunda ogé disebut basa wewengkon, misalna waé basa wewengkon Bogor (topo, sodét, pelanding, jeung sajabana), basa wewengkon Kuningan (ula, teoh, menit, agéh, jeung sajaban), basa wewengkon Banten (cawéné, kotok, dia, jeung sajabana) sarta basa-basa wewengkon lianna. [4]
Ungkapan tradisional[édit | édit sumber]
Ungkapan tradisonal ngawengku paribasa, babasan, papatah, jeung pamali.[4]
Pertanyaan tradisional[édit | édit sumber]
Pernyataan tradisional di Indonesia leuwih kasohor ku sebutan teka-teki, contona nya éta tatarucingan jeung sisindiran.[4]
Nyanyian rayat[édit | édit sumber]
Nyayian rayat nya éta salasahiji genre atawa wangun foklor nu ngawengku kekecapan jeung laguna, sumebar sacara lisan di antara anggota koléktif nu tangtu, wangunna tradisional sarta loba varianna. [12]
Contona nya éta kakawihan urang lembur (tokécang, eundeuk-eundeukan, ayang-ayagung, prang-pring, bulantok, cing cangkeling, jeung sajabana), kawih gondang, kawih calung, lagu-lagu celempungan, lagu panyawer, lagu pangjampé, jeung sajabana. [4]
Folklor satengah lisan (partly verbal folklore)[édit | édit sumber]
- Kapercayaan jeung tahayul. [4]
- Kaulinan saperti: ucing sumput, pris-prisan, éngklé-éngkléan, sondah, sapintrong, congklak, damdaman, kasti, langlayangan, papanggalan, luncat galah, kukudaan, jeung sajabana.[4]
- Drama rahayat saperti: wayang golék, sandiwara, réog, calung, longsér, banjét, ubrug, jeung sajabana.[4]
- Seni tari saperti: tari tayub, tari keurseus, tari ronggéng gunung, tari topéng, jeung sajabana.[4]
- Adat atawa tradisi.[4] Contona waé saperti tradisi upacara melak paré, tradisi nalika hamil jeung ngalahirkeun, tradisi jatukrami, tradisi nyunatan, tradisi ruatan, tradisi kapapaténan jeung sajabana.[4]
- Pésta rahayat saperti kawaluan Baduy, ngalaksa di Rancakalong jeung Baduy, séba laut di basisir laut kidul, kawin tebu di Majaléngka, sérén taun di Ciptarasa jeung Baduy, mubur sura di Rancakalong jeung sajabana. [4]
Folklor lain lisan (nonverbal folklore)[édit | édit sumber]
Folklor lain lisan bisa dipasing-pasing jadi dua bagéan nya éta folklor materil jeung folklor lain materil.
Folklor materil[édit | édit sumber]
- Arsitektur rayat saperti wangun suhunan julang ngapak, tagog anjing, sontog, duduk jandéla, jeung sajabana.[4]
- Seni kerajinan tangan saperti: seni batik, anyaman, patung, ukiran, jeung sajabana.[4]
- Pakéan jeung perhiasan saperti: kabaya, baju kamprét, totopong, bendo, pendok, giwang, panitih, kongkorong, génggé, siger, mahkuta, kelom geulis, payung, jeung sajabana.[4]
- Rupa-rupa ubar saperti jajamu, dangdaunan, bungbuahan, geutah, jampé jeung sajabana. [4]
- Kadaharan jeung inum-inuman saperti: awug, tumpeng, puncakmanik, dupi, lontong, kupat, angléng, wajit, dodol, kolontong, opak, ranginang, ulén, liwet, kuéh cuhcur, surabi, bakakak, dadar gulung, aliagrem, lahang, wedang, bajigur, bandrék, jeung sajabana.[4]
- Waditra saperti: kacapi, suling, angklung, calung, dogdog, kendang, gambang, rebab, celempung, terebang, tarompet, jeung sajabana.[4]
- Pakakas, parabot, jeung pakarang saperti nyiru, dingkul, ayakan, sirib, dulang, pacul, parang, wuluku, garu, caplakan, koréd, congrang, patik, dekol, balincong, bedog, péso raut, péso rajang, arit, tombak, paser, katepél, sumpit, badi, keris, jeung sajabana.[4]
Folklor lain materil[édit | édit sumber]
- Basa isarat (gesture) saperti héot, ngacungkeun jempol, ngiceupan, unggeuk, gideug, jeung sajabana.[4]
- Laras musik saperti laras saléndro, laras pélog, laras degungan, laras madenda, jeung sajabana.[4]
Referensi[édit | édit sumber]
- ↑ Arti Folklor (Diakses tanggal 24 Oktober 2011) (id)
- ↑ a b c Danandjaja, James.2007.Folklor Indonesia.Jakarta:Grafiti kaca 1 (id)
- ↑ Danandjaja, James.2007.Folklor Indonesia.Jakarta:Grafiti kaca 2 (id)
- ↑ a b c d e f g h i j k l m n o p q r s t u v w x y z aa ab ac ad ae af ag ah ai aj ak al am an ao ap Folklor (Diakses tanggal 24 Oktober 2011) (id)
- ↑ a b c d e f g Danandjaja, James.2007.Folklor Indonesia.Jakarta:Grafiti kaca 6 (id)
- ↑ a b c Danandjaja, James.2007.Folklor Indonesia.Jakarta:Grafiti kaca 3 (id)
- ↑ a b c d e f g Danandjaja, James.2007.Folklor Indonesia.Jakarta:Grafiti kaca 4 (id)
- ↑ a b c Departemen Pendidikan dan Kebudayaan.1995.Kamus Besar Bahasa Indonesia.Jakarta:Balai Pustaka (id)
- ↑ Danadibrata, R.A.2006.Kamus Basa Sunda.Jakarta:Balai Pustaka
- ↑ Danandjaja, James.2007.Folklor Indonesia.Jakarta:Grafiti kaca 46 (id)
- ↑ Danandjaja, James.2007.Folklor Indonesia.Jakarta:Grafiti kaca 22-23 (id)
- ↑ Danandjaja, James.2007.Folklor Indonesia.Jakarta:Grafiti kaca 141 (id)


text:
Téori réliabilitas
Téori réliabilitas dimekarkeun tina bagean utama probabilitas jeung statistika. Mimiti digunakeun abad ka-19 keur mantuan pausahaan asuransi laut jeung asuransi jiwa dina ngitung kauntungan nu kudu dibayarkeun ka palangganna. Ayeuna, watesan "gagal" jeung "bencana" dipake bulak balik.
Rusakna mesin saperti kapal, kareta jeung mobil ampir sarua jeung hirup huripna mahluk biologi. Model statistik dipake keur ngadeukeutan ieu topik disebutna model "waktu-kajadian". Maot atawa ruksakna disebut "kajadian" sarta hasil ahir tina ieu proyek atawa ramalan nyaeta keur ngitung kamungkinan kajadian unggal individu dina populasi.
Lamun reliabiltas ku konsumen dianggap wujud tina teknologi atawa layanan, ukuran reliabilitas sabenerna jauh beda jeung reliabilitas nu katarima. Pangalaman goreng nu kalaaman ku konsumen bisa jadi gambaran gorengna produk nu bakal katarima. Ragragna hiji kapal udara nu nyababkeun maotna ratusan korban, jadi hal nu dipikasieun ku konsumen, ngurangan kapercayaan kana kaamanan kapal udara geus henteu dumasar kana data nu sabenerna.
Tempo oge[édit | édit sumber]
- Actuarial science
- Availability
- Catastrophe modeling
- Extreme value theory
- Failure rate
- Fault tree
- Gompertz law
- Gompertz-Makeham law of mortality
- Réliabilitas
- Reliability engineering
- Reliability theory of aging and longevity
- Survival analysis
- Weibull distribution


text:
Aya Tilu pamuda mabok nyegat taksi. Ceuk Supir Taksi na jero hatena “ieu jelema gawena ngan marabok wae, digawean siah ku aing”.
Sanggeus eta 3 pamuda naraek taksi. Supir ngahurungkeun mesin sakeudeung trus dipareuman deui.
Supir : “Parantos dugi den, mangga tarurun”
Pamuda ka hiji turun bari mayar, nu ka dua sasalaman bari ngomong nuhun. Ari pamuda ka tilu pas turun kalah nyabok. Terus manehna ngomong bari ngambek “Engke deui euy mun mawa taksi tong ngebut-ngebut teuinglah bahaya! Kalem we nyupirna”
Supir taksi “Dasar jelema garering” bari nyepengan pipi urut dicabok.***
Jelema Mabok Naek Taksi
Aya Tilu pamuda mabok nyegat taksi. Ceuk Supir Taksi na jero hatena “ieu jelema gawena ngan marabok wae, digawean siah ku aing”.


text:
---------------> IMAH PANGANCIKAN RAGA, BASA PANGANCIKAN RASA, SUNDA PENGANCIKAN KULA<----------------- SUKABUMI : Jalan Pelabuhan Gang Sejahtera IV No. 44 CIPOHO-SUKABUMI 43142 PROPINSI JAWA BARAT, (ALAMAT SEKARANG DI BENGKULU : Jalan Batang Hari VI NO. 8 KUALA ALAM - PADANG HARAPAN - KOTA BENGKULU - PROVINSI BENGKULU
Rabu, 11 November 2009
Nagara Balangsak, Balukar Salah Urus
Puguh ge matak teu kaharti ku akal. Ongkoh urang teh hirup di wewengkon anu ku batur mah disebutna ge sorga dunya tapi pangeusina estuning kalolobaan malarat.
Jalma miskin sakumaha dina laporan Bang Dunia pangeuyeubna di urang. Oyek kiwari di sababaraha tempat dijadikeun kadaharan utama. Barudak loba anu pegat sakola di tengah jalan.
Meh di tiap pengkolan mobil jeung motor di gembrong kunu baramaen. Sakalieun naek beus, pasesedeuk jeung tukang ngamen katut tukang asong. Geus puguheun hahargaan loba nu teu kahontal, da orokaya hargana ngajaul.
Meuerun matak kitu oge, nagara urang teh geus salah urus. Adil palamarta ngan ukur aya dina pawayangan da dina buktina mah jauh tanah ka langit. Geus kacapangan, para pamingpin di urang mah loba anu owah gingsir. Pindah pilempangan. Kalolobaan gumenak: anu kuduna ngabdi ka rahayat, malah hayang diladenan. Ayana birokrasi lain urusan jadi gampang, anggur leuwih hese. Nyieun KTP jeung Kartu Kulawarga mun can ngaluarkeun leuleueur pamohalan bakal lungsur langsar. Di urang mah sarwa ti balik, “Mun bisa dipersulit keur naon dipermudah”. Matak lieur ngabandunganana.
Atuh panyakit anu geus jadi bibit buit tikusrukna bangsa urang, nya naon deui ari lain sakadang korupsi mah lain eureun ceunah kalahka beuki meuweuh. Walatra ti hilir tepi ka girang. Taya anu kasingsal. Otonomi teh anu puguh mah ngawalatrakeun korupsi. Ceuk hiji laporan: ku kacida motekarna, tepi ka urang mah rengking hiji di Asia Tenggara lain lebah hadena tapi dina urusan babadog rarampog duit nagara. Nomer tilu sa alam dunya. Malah aya hiji karikatur anu matak nyeuleukit: ceunah mun di Amerika Latin korupsi teh di lakukeun di kolong meja, di Cina di luhureun Meja, di urang mah di ringkid jeung meja-mejana koredas tepi ka teu nyesa.
Rahaytna kitu na mah. Teu pernah aya sangsi sosial ka jalma tukang basilat. Malah mindeng kajadian manehna teh geus sabiwir hiji tukang curaling, eh pas aya pamilihan diparilih deui. Eta sok pedah ngawur-ngawur kaos, ngabagi-bagi duit teu pira. Dak sakala jadi berehan.
Fa aena tadzhabun?
Mun urang pareng ti Bandung ka Tasikeun atawa ka Garutkeun, pas palebah Paslon sangges beak pudunan Nagreg aya masjid camperenik ngarana katelah Uswatun Hasanah. Dina gapura masjid eta ngajeblag tulisan anu di cutat tina Ayat al-Quran. Faaena Tazhabun. Hartina: aranjeuna rek lumaku kamarana?
Hiji pertanyaan anu geus tangtu jawabana lain nunjuk kana lebah wewengkon anu sipatna fisik-geografis. Tapi hiji patarosan anu ngabutuhkeun jawabana anu sipatna dalit pancakakina jeung tujuan urang hirup kumelenang di alam dunya ieu, patali jeung orientasi sikep urang. Hiji pertanyaan sangkan urang bisa salilana hirup dina galur padika Mantena. Jajauheun tina sikep-sikep tunggul dirarud catang dirumpak.
Dina ajaran al-Quran tandes pisan rehna hurip jeung hirup urang estuning lilla ta’ala sakumaha ku urang diikrarkeun waktu ngucapkeun doa iptitah. Inna solati wa nusuki wa mahyaya wa mamati lillahi robbil a’alamin. Solat urang, ibadah urang, hirup jeung paeh diancokeun estuning seja babakti kanu kawasa, lillahi ta’ala. Alloh jadi tempat miang jeung tempat urang mulang. Inna lillahi wa inna ilaihi roji’un.
Jawaban tina faaena tadhabun anu bakal jadi obor urang dina sagala widang. Mun jalma geus nancebkeun rasaning eling dina sukmana atuh diharepkeun pangaruhna nemrak dina palataran hirup sapopoe. Asana jalma anu eling jiga kieu manehna bakal dibeuweung diutahkeun mun rek migawe hiji perkara. Mikir sarebu kali mun seg tea mah rek ngalakuken pagawean lacut. Heueuh jalma bisa dibobodo, tapi Pangeran pamohalan bisa dilejokeun. Moal katohyaan ku papada, tapi ku Pangeran moal aya hiji perkara oge anu bisa moncor.
“Jeung saestuna Kami geus nyiptakeun manusa jeung kami apal kana naon anu dikeretegkeun ku hatena jeung Kami leuwih deukeut ka manehna tibatan urat behengna sorangan” (QS. Qaf/50: 16)
Jawaban tina faena tadhabun ngahirib-hirib kana naon anu disebut ku kanjeung Nabi ku ungkara ihsan tea. Ka annaka tarohu fa in lam takun tarohu fa innahu yaroka. Pan ihsan ieu apan saur mantena ngarupakeun puncerna kahadean. Ngarupakeun hiji wasilah pikeun ngahontal rasaning cinta ti Pangeran. Innalloha yuhibbul muhsinin. Mun Allah geus micinta hambana, atuh naon wae kahayang urang bakal tinekanan kalayan aya dina rido Anjeuna.
Teuing rek ka mana
Jigana ningali lakuning lampah kalolobaan pangeusi nagara urang, badis jalma anu nyorang jalan bari teu puguh tujuan. Teuing rek kamana. Atawa nyorang jalan tapi brasna buntu. Ngaku-ngaku namah beragama, tapi anu dijadikeun kiblat malah hawa napsu. Jalma ngalabring bari awong-awongan marebutkeun eusi pejit teu sirikna silih dengkek, luak-lieuk ningali batur bongoh.
Pulitik jadi arena nipu nu leutik. Ekonomi jajauheun tina adil palamarta. Budaya ditataharkeun dina galur anu gampang rawek: mupusti banda jeung kaheureuyan (lahwun wa la’ibun), jeung sajabana. Agama ngan ukur ngulibeuk sabudureun Masjid, Gareja, Vihara, da ngalengkah saeutik ti dinya teu katingali deui spirit masjid. Unggal taun kwuta haji tara ieuh ngurangan, tapi oge kamiskinan beuki loba. Lolobana di urang leuwih ngaheulakeun cangkang (formalitas) tinimbang eusi.
Gues sunatulloh
Eta mah geus sunatulloh, mun pangeusi hiji bangsa geus jauh tina padika Gusti, hirup ngablu ingkar tina bebeneran, mangka isuk jaganing geto bangsa eta bakal kena ku balai. Bagja jeung cilaka gumantung kana polah urang. Innalloha la yugoyyiru ma biqaomin hatta yughoyyiru ma bi anfusihim.
Al-Quran loba kacida ngarekam nanjer jeung tilarna hiji bangsa balukar tina talajak bangsa eta. Bangsa anu beheula jugala, lantaran pangeusina baha antukna kudu nandangan siksa cara kaom Ad jeung Tsamud. Jalma anu baheula berat benghar sugih mukti, lantaran jauh tina syukur, jalma eta jeung pakayana di ruang kerepes jiga sakadang Korun. Panguasa anu sakitu sakti mandra gunana tapi lantaran dolim jeung nganyenyeri ka rahayat leutik antukna panguasa jeung balatentara eta dilelepkeun di sagara cara anu tumiba ka Pir’aon. Tantara anu adigung adiguna tikerebeuk di tengah laut jiga junud. Pon kitu pulitisi anu salilana nipu balarea teu manggap pulia nandangan panyiksa Atuh baheula jaman nabi Muhamad saw, sakumaha kuatna menak-menak urang Mekah dina waktuna ancur mah ancur, serah bongkokan sakumaha dina kajadian Futuh Mekah nalika Nabi sareng para sohabatna mulang ti Madinah ngabebaskeun dayeuh Mekah.
Kacilakaan moal tumiba mun hawa napsu hentu engklak-engklakan, mun seg kamaksiatan henteu makalangan sakumaha ku urang tiasa diteuleuman tina surat an-Nisa ayat 27. Atuh dina ayat sejena Allah nandeskeun rehna cilakana hiji jalma (bangsa) lantaran jalma jeung bangsa eta geus ngantep dirina sina kabaud ku seahna sipat-sipap negatip anu ngancik dina dirina, kayaning:
1. gurunggusuh (QS al-Isra/17: 11),
2. teu weuleuh bangkelang (QS al-Kahfi/18: 54);
3. ngalewihan wates anu geus digariskeun ku Mantena (QS Yunus/10: 12)
4. pedit alias ngekrek (QS. Al-Maarij/70: 19),
5. mindeng poho kana purwadaksi nalika menang ni’mat (QS. Al-Isra/17: 83),
6. tara syukuran (QS. Al-Adiyat/100: 6),
7. ingkar (QS. Abasa 80: 17)
8. jeung salilana luh lah (QS. Al-Maarij/70: 20)
Kajadian eta ngahaja didokumentasikeun al-Quran malah mandar urang anu hirup kiwari bisa metik hikmahna. Mun seg urang henteu bisa metik hikmah, atuh nya urang teh sed saeutik jeung sato malah moal boa leuwih sasar. Sato onaman masih leuheung bisa kadahar dagingna ka ala tanagana, tapi mun jalma geus tabeatna jiga sato nya naon anu rek dipulung.
Pamungkas
Cindeknamah maju jeung mundurna hiji bangsa gumantung kana sikep pangeusina (pangpangna para pamingpina). Mun pangeusina jauh tina aturan padika Pangeran, cadu bangsa eta bakal bisa ngahontal kabagjaan lahir jeung batin (sa’adah), anu puguh salilana bakal tikelebuh dina krisis jeung katunggaraan (saqowah). Sabalikna, mun pangeusi bangsa eta sadar sagemlengna kana tujuan hirup anu hakeki tanwande bangsa eta bakal tinemu jeung karaharjaan.
Sumber :Kesundaan Sunan Gunung Djati yang terbit setiap hari Kamis